cyanic-selkie/wikianc huggingface dataset:
പോർട്രയിറ്റ് ഓഫ് മാഡം മൊയ്‌റ്റെസിയർ
1851-ൽ ചിത്രീകരിച്ച ആംഗ്രയുടെ രണ്ടാമത്തെ ഛായാചിത്രത്തിന്റെ തലക്കെട്ടും മാഡം മൊയ്‌റ്റെസിയർ എന്ന് തന്നെ ആയിരുന്നു. ആദ്യ ചിത്രത്തിൽനിന്നു വ്യത്യസ്ഥമായി അതിൽ അവർ നിൽക്കുന്നതായാണ് ചിത്രീകരിച്ചിരിക്കുന്നത്. ഈ ചിത്രം ഇപ്പോൾ വാഷിങ്ടൺ, ഡി.സി.യിലെ നാഷണൽ ഗാലറി ഓഫ് ആർട്ടിന്റെ ശേഖരത്തിലാണ് സംരക്ഷിച്ചിരിക്കുന്നത്.
വിഷയം
വനംവകുപ്പ്, ജലപാത വകുപ്പ് എന്നിവയുടെ ചുമതലയുണ്ടായിരുന്ന ഒരു ഫ്രഞ്ച് സിവിൽ സേവകന്റെ മകളായിരുന്നു മാരി-ക്ലോട്ടിൽഡെ-ഇനസ് ഡി ഫൗക്കോൾഡ് (ജീവിതകാലം: 1821–1897). 1842-ൽ അവർ വിഭാര്യനും ധനികനും ബാങ്കറും ഒരു ലേസ് വ്യാപാരിയുമായ സിഗിസ്‌ബെർട്ട് മൊയ്‌റ്റെസിയറെ വിവാഹം കഴിച്ചതിലൂടെ മാഡം മൊയ്‌റ്റെസിയർ എന്ന പേരിലറിയപ്പെട്ടു. 1844-ൽ ചിത്രകാരനായ ആംഗ്രയെ അദ്ദേഹത്തിന്റെ ദീർഘകാല സുഹൃത്ത്  ചാൾസ് മാർക്കോട്ടെ  സമീപിച്ചു. സിഗിസ്ബെർട്ട് മൊയ്‌റ്റെസിയറുടെ സഹപ്രവർത്തകരിലൊരാളായ ചാൾസ് മാർക്കോട്ടെ മാഡം മൊയ്‌റ്റെസിയറുടെ ഛായാചിത്രം വരയ്ക്കുക എന്ന ആശയം ആംഗ്രയോട് അവതരിപ്പിച്ചു.
ബാഹ്യ കണ്ണികൾ
വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ വർഗ്ഗം:സ്ത്രീകളുടെ ചിത്രങ്ങൾ
ത്രില്ലർ (ആൽബം)
അമേരിക്കൻ സംഗീതജ്ഞനായ മൈക്കൽ ജാക്സന്റെ ആറാമത്തെ സ്റ്റുഡിയോ ആൽബമാണ് ത്രില്ലർ. 1982-ൽ എപ്പിക് റെക്കോർട്സ് വഴിയാണ് ഇത് പുറത്തിറങ്ങിയത്. വലിയ വിജയമായിരുന്ന 1979 ലെ ഓഫ് ദ വാൾ എന്ന ആൽബത്തിന്റെ തുടർച്ചയായിരുന്നു ഈ ആൽബം.
ഈ ആൽബത്തിൽ ഒമ്പത് ട്രാക്കുകൾ ആണുള്ളത്.ഇതിൽ ഏഴെണ്ണം സിംഗിളുകളായി പുറത്തിറങ്ങി. ഇതിൽ നാലെണ്ണത്തിന്റെ രചന നിർവഹിച്ചത് ജാക്സൺ ആയിരുന്നു. ഏഴു സിംഗിളുകളും ബിൽബോട് ഹോട് 100 ലെ ആദ്യ പത്തിൽ ഇടം പിടിക്കുകയും രണ് ണ്ടെണ്ണം ബില്ലി ജീൻ, ബീറ്റ് ഇറ്റ് ഇവ ഒന്നാം സ്ഥാനത്ത് എത്തുകയുo ചെയ്തു. ത്രില്ലർ ഇപ്പോൾ ഏകദേശo 10 കോടിയോളം കോപ്പികൾ വിറ്റഴിക്കപെട്ടിട്ടുണ്ട്. ഇത് ലോകത്തിലെ ഏറ്റവും കൂടുതൽ വിറ്റഴിക്കപ്പെട്ട ആൽബം എന്ന നിലയിൽ ഗിന്നസ് ബുക്കിൽ എത്തിയിട്ടുണ്ട് അമേരിക്കയിൽ ഈ ആൽബം 3.3 കോടി കോപ്പികൾ വിറ്റഴിച്ചിട്ടുണ്ട്. ത്രില്ലർ ജാക്സണെ ആൽബം ഓഫ് ദി ഇയർ അടക്കം 8 ഗ്രാമി നേടികൊടുത്തു.ഇത് അദ്ദേഹത്തെ ഒരു വർഷം ഏറ്റവും കൂടുതൽ ഗ്രാമി പുരസ്കാരം നേടുന്ന വ്യക തി എന്ന പേരിൽ ഗിന്നസിൽ ബുക്കിൽ എത്തിച്ചു.
ത്രില്ലർ ആൽബം ജാക്സെനെ എംടിവിയിൽ പ്രത്യക്ഷപെടാൻ അവരമൊരുക്കി.ത്രില്ലറിലെ ബില്ലി ജീൻ എന്ന ഗാനമാണ് എംടിവി യിൽ പ്രക്ഷേണം ചെയ്ത ആദ്യ കറുത്ത വർഗ്ഗക്കാരുടെ ഗാനം. ഇത് പോപ് സംഗീത ലോകത്തെ വർണ്ണവിവേചനം ഇല്ലാതാക്കാനും ആരംഭ ദത്തിലായിരുന്ന എംടിവി യുടെ ഇന്നത്തെ വളർച്ചയെയും വളരെയധികം സഹായിച്ചു.കൂടാതെ ഇത് പ്രിൻസിനെ പോലുള്ള കറുത്തവർഗ്ഗക്കാരായി സംഗീതജ്ഞരുടെ വളർച്ചയെ വളരെ സഹായിച്ചിട്ടുണ്ട് .ഇതിന്റെ തുടർച്ചയായി അന്നത്തെ അമേരിക്കൻ പ്രസിഡണ്ടായിരുന്ന റൊണാൾഡ് റീഗൻ ജാക്സണെ വൈറ്റ് ഹൗസിലേക്ക് ക്ഷണിക്കുകയും അനുമോദിക്കുകയുമുണ്ടയി.
എക്സ്പോ 2020 - ദുബായ്
ബ്യൂറോ ഒഫ് ഇന്റർനാഷണൽ എക്സ്പോസിഷൻസിന്റെ മേൽനോട്ടത്തിൽ 2020-ൽ ദുബായിൽ നടക്കാൻ പോകുന്ന ഒരു അന്തർദേശീയ എക്സിബിഷനാണ് എക്സ്പോ 2020. ബ്യൂറോ ഒഫ് ഇന്റർനാഷണൽ എക്സ്പോസിഷൻസ് രണ്ട് തരത്തിലുള്ള എക്സ്പോകൾ സംഘടിപ്പിക്കാറുണ്ട്. വേൾഡ് എക്സ്പോ യും സ്പെഷ്യൽ ഇന്റർനാഷണൽ എക്സ്പോയും. ഇതിൽ സ്പെഷ്യൽ ഇന്റർനാഷണൽ എക്സ്പോ എല്ലാ മൂന്നു വർഷവുമാണ് നടത്തുക ഇതിന്റെ ദൈർഘ്യം മൂന്ന് മാസമാണ്. ആറു മാസം ദൈർഘ്യമുള്ള വോൾഡ് എക്സ്പോ 1996 മുതൽ എല്ലാ അഞ്ചു വർഷവുമാണ് നടത്തുക. ദുബായിൽ 2020ൽ നടക്കാനിരിക്കുന്നത് വേൾഡ് എക്സ്പോയാണ്. 2010 ലെ എക്സ്പോ ചൈനയിലെ ഷാങ്ഹായ് നഗരത്തിലാണ് നടന്നത്. 2015ലെ എക്സ്പോ നടത്താനുള്ള അവകാശം ഇറ്റലിയിലെ മിലാൻ നഗരമാണ് നേടിയത്. ലോകത്തിലെ എല്ലാ രാജ്യങ്ങളും പങ്കെടുക്കുന്ന ഈ എക്സിബിഷനിൽ കല, ശാസ്ത്രം, വാണിജ്യം എന്നീ മേഖലകളിലെ നേട്ടങ്ങൾ പ്രദർശിപ്പിക്കും. ബ്യൂറോ ഓഫ് ഇന്റർനാഷണൽ എക്സ്പോസിഷൻസിന്റെ വാക്കുകളിൽ മനുഷ്യപ്രയത്നങ്ങളുടെ ഒരു പ്രദർശന വേദിയാണീ അന്തർദേശീയ എക്സ്പോ.
തെരഞ്ഞെടുപ്പ്
ഇതിന്റെ വേദി തിരഞ്ഞെടുക്കുന്നതിനുള്ള വോട്ടെടുപ്പ് 2013 നവമ്പർ ഇരുപത്തിയേഴാം തിയതിയാണ് നടന്നത്. നാല് നഗരങ്ങളാണ് ഇത് നടത്താനുള്ള അവകാശത്തിന് വേണ്ടി മത്സരിച്ചത്.
വോട്ടെടുപ്പിൽ ബ്യൂറോ ഒഫ് ഇന്റർനാഷണൽ എക്സ്പോസിഷൻസിൽ അംഗത്വമുള്ള ഒരോ രാജ്യത്തിനും ഒരു വോട്ട് ഉണ്ട്. 2013 നവമ്പർ ഇരുപത്തേഴാം തീയതി നടന്ന തിരഞ്ഞെടുപ്പിൽ 163 രാജ്യങ്ങൾ വോട്ട് ചെയ്തു. മൂന്ന് വട്ടമായിട്ടാണ് വോട്ടിങ്ങ് നടന്നത്. ഒരോ റൗണ്ടിലും ഏറ്റവും കുറവ് വോട്ട് കിട്ടുന്ന നഗരം മൽസരത്തിൽ നിന്ന് പുറത്താവും. ഏതെങ്കിലും റൗണ്ടിൽ ഒരു നഗരത്തിന് മൊത്തത്തിന്റെ മൂന്നിൽ രണ്ടു വോട്ട് കിട്ടുകയാണെങ്കിൽ ആ നഗരം തിരഞ്ഞെടുക്കപ്പെടും, അല്ലെങ്കിൽ വോട്ടിങ്ങ് അടുത്ത ഘട്ടത്തിലേക്ക് പുരോഗമിക്കും. ആദ്യത്തെ റൗണ്ട് വോട്ടിങ്ങ് കഴിഞ്ഞപ്പോൾ ദുബായ് - 77, യെക്കാറ്റരിൻബർഗ് - 39, ഇസ്മിർ - 33, സാവോ പോളോ - 13 എന്നതായിരുന്നു വോട്ടിങ് നില. പതിമൂന്ന് വോട്ടുകൾ മാത്രം കിട്ടിയ സാവോ പോളോ ആദ്യഘട്ടത്തിൽ പുറത്തായി. രണ്ടാമത്തെ റൗണ്ടിൽ ദുബായ് - 87, യെക്കാറ്റരിൻബർഗ് - 41, ഇസ്മിർ - 36 എന്നിങ്ങനെയായിരുന്നു വോട്ടിങ് നില. 36 വോട്ട് കിട്ടിയ ഇസ്മിർ പുറത്തായി. മൂന്നാം റൗണ്ടിൽ 116 വോട്ട് നേടിയ ദുബായ്, 69 വോട്ടിന്റെ ഭൂരിപക്ഷത്തോടെ തെരഞ്ഞടുക്കപ്പെട്ടു.
അവലംബം
വർഗ്ഗം:ലോക വ്യാപാരമേളകൾ
അങ്ങനെ ഒരു അവധിക്കാലത്ത്
1999-ൽ രാജൻ ആലത്ത് നിർമ്മിച്ച് മോഹൻ സംവിധാനം ചെയ്ത സിനിമയാണ് അങ്ങനെ ഒരു അവധിക്കാലത്ത്. ശ്രീനിവാസൻ, സംയുക്ത വർമ്മ, മുകേഷ് എന്നിവർ പ്രധാനവേഷങ്ങളിൽ അഭിനയിക്കുന്നു.
കഥാസാരം
ബാലകൃഷ്ണൻ ഒരു ഉൾനാടൻ എലിമന്ററി സ്കൂളിലെ ചരിത്രാധ്യാപകനാണ്. ആ സ്കൂളിലേക്ക സംഗീതാധ്യാപികയുടെ താൽക്കാലിക ഒഴിവിലേക്ക് നിർമ്മല വരുന്നു. അവളെ ഇഷ്ടമായെങ്കിലും ലജ്ജ അദ്ദേഹത്തെ പിന്തിരിപ്പിക്കുന്നു. ഒരിക്കൽ നഗരത്തിൽ വച്ച് സാന്ദർഭികമായി ഒരു രാത്രി അവിടെ കഴിയേണ്ടിവരുന്നു. അത് മുൻകൂട്ടി തയ്യാറാക്കിയ പദ്ധതിയായി തെറ്റിദ്ധരിക്കുന്ന നിർമ്മല അയാൾക്കെതിരെ കേസ് കൊടുക്കുന്നു.
ഗാനങ്ങൾ
ചിത്രത്തിലെ ഗാനങ്ങൾക്ക് ഗിരീഷ് പുത്തഞ്ചേരിയുടെ ഗാനങ്ങൾക്ക് ജോൺസൺ സംഗീതം നൽകിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മോഹൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
ഹാപ്പി റോക്ക്ഫെല്ലർ
മാർഗരറ്റ ലാർജ് ഫിറ്റ്ലർ മർഫി "ഹാപ്പി" റോക്ക്ഫെല്ലർ (ജീവിതകാലം: ജൂൺ 9, 1926 – മെയ് 19, 2015) അമേരിക്കൻ ഐക്യനാടുകളുടെ 41 ആമത്തെ വൈസ് പ്രസിഡൻറും ന്യൂയോർക്കിൻറെ 49 ആമത്തെ ഗവർണറുമായിരുന്ന നെൽസൺ ആൽഡ്രിച്ച് റോക്ക്ഫെല്ലറുടെ (1908 – 1979) പത്നിയും അതലുപരി ഒരു മനുഷ്യസ്നേഹിയുമായിരുന്നു. വിവാഹത്തിനുശേഷമുള്ള കാലത്ത് റോക്ക്ഫെല്ലർ ന്യൂയോർക്ക് ഗവർണറായിരുന്ന കാലത്ത് 1963 മുതൽ 1973 ൽ അദ്ദേഹത്തിൻറെ കാലാവധി തീരുന്നതുവരെ ന്യൂയോർക്കിൻറെ പ്രഥമവനിതയായിരുന്നു. 1974 ഡിസംബർ 19 ന് റോക്ക്ഫെല്ലർ വൈസ് പ്രസിഡൻറായി ചുമതലയേറ്റപ്പോൾ ഐക്യനാടുകളുടെ സെക്കൻറ് ലേഡിയായിത്തീർന്നു.
വർഗ്ഗം:1926-ൽ ജനിച്ചവർ വർഗ്ഗം:2015-ൽ മരിച്ചവർ
അശ്വനി കുമാർ
പ്രമുഖ കോൺഗ്രസ് നേതാവും മുൻ കേന്ദ്രനിയമ വകുപ്പ് മന്ത്രിയുമായിരുന്നു അശ്വനി കുമാർ(26 ഒക്ടോബർ 1952). പഞ്ചാബിൽ നിന്നുള്ള രാജ്യസഭാംഗമാണ്. നേരത്തെ പാർലമെന്ററി കാര്യ വകുപ്പ് മന്ത്രിയായും പ്രവർത്തിച്ചിട്ടുണ്ട്.
കൽക്കരി കുംഭകോണം
കൽക്കരിപാടം കുംഭകോണക്കേസിൽ സിബിഐ അന്വേഷണറിപ്പോർട്ട് തിരുത്തിയെന്ന് സി.ബി.ഐ കോടതി വെളിപ്പെടുത്തലിനെയും സുപ്രീം കോടതിയുടെ രൂക്ഷ വിമർശനത്തെയും തുടർന്ന് 2013 മേയിൽ രാജി വെച്ചു.
പുറം കണ്ണികൾ
വർഗ്ഗം:1952-ൽ ജനിച്ചവർ
വർഗ്ഗം:ഒക്ടോബർ 26-ന് ജനിച്ചവർ
വർഗ്ഗം:പഞ്ചാബിൽ നിന്നും രാജ്യസഭയിൽ അംഗമായവർ വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:മുൻ കേന്ദ്രമന്ത്രിമാർ
പുന്നകൈ മന്നൻ
കെ. ബാലചന്ദർ സംവി‌ധാനവും നിർമ്മാണവും നിർവ്വഹിച്ച് 1986 നവംബർ മാസം പുറത്തിറങ്ങിയ ഒരു തമിഴ് ചലച്ചിത്രമാണു പുന്നകൈ മന്നൻ. ഈ ചിത്രത്തിലെ പ്രധാന കഥാപാത്രത്തെയും കമലഹാസൻ തന്നെയാണു അവതരിപ്പിച്ചിരിക്കുന്നത്. രേവതി, രേഖ, രേവതി എന്നിവർ മറ്റു പ്രധാന വേഷങ്ങളിൽ അഭിനയിച്ചിരിക്കുന്നു.
പുറമെ നിന്നുള്ള കണ്ണികൾ
വർഗ്ഗം:1986-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ
വിനിഫ്രഡ് ബോയ്സ്-സ്മിത്ത്
ലഘുചിത്രം| പ്രാഥമിക സസ്യശാസ്ത്രത്തിന്റെ പാഠപുസ്തകത്തിൽ നിന്നുള്ള ഒരു ചിത്രം ഇംഗ്ലീഷ് സയൻസ് ആർട്ടിസ്റ്റ്, ലക്ചറർ, യൂണിവേഴ്സിറ്റി പ്രൊഫസർ, സ്കൂൾ പ്രിൻസിപ്പൽ എന്നീ നിലകളിൽ പ്രവർത്തിച്ച വ്യക്തിയാണ് വിനിഫ്രഡ് ലില്ലി ബോയ്സ്-സ്മിത്ത് (7 നവംബർ 1865 - 1 ജനുവരി 1939). 1865 നവംബർ 7 ന് ഇംഗ്ലണ്ടിലെ വിൽറ്റ്ഷെയറിലെ കോർഷാമിലാണ് അവർ ജനിച്ചത്.
1891 നും 1895 നും ഇടയിൽ കേംബ്രിഡ്ജിലെ ഗിർട്ടൺ കോളേജിൽ പഠിച്ചു. നാച്ചുറൽ സയൻസസ് ട്രിപ്പോകൾക്കായി വിനിഫ്രഡ് മുഴുവൻ ഓണേഴ്‌സ് കോഴ്‌സും എടുത്തു, എന്നിരുന്നാലും, ആ സമയത്ത് സ്ത്രീകൾക്ക് ബിരുദം നൽകാത്തതിനാൽ ഒരു സർട്ടിഫിക്കറ്റ് മാത്രമേ നൽകിയിട്ടുള്ളൂ. ചെൽട്ടൻഹാം ലേഡീസ് കോളേജിൽ 1896 മുതൽ 1906 വരെ ലില്ലി പഠിപ്പിച്ചു. തുടർന്ന് 1911 മുതൽ ഒട്ടാഗോ യൂണിവേഴ്സിറ്റിയിൽ പ്രവർത്തിച്ചു.
ലില്ലിയുടെ മരുമകൻ, ജോൺ സാന്റ്വിത്ത് ബോയ്സ് സ്മിത്ത്, കേംബ്രിഡ്ജ് സെന്റ് ജോൺസ് കോളേജിന്റെ മാസ്റ്റർ ആയിരുന്നു. 1963 മുതൽ 1965 വരെ കേംബ്രിഡ്ജ് യൂണിവേഴ്സിറ്റി വൈസ് ചാൻസലറും ആയിരുന്നു.
1903-ൽ ഫ്ലവറിംഗ് പ്ലാന്റ്സ് എന്ന പുസ്തകം പ്രസിദ്ധീകരിച്ചപ്പോൾ, നേച്ചർ ജേർണലിൽ വന്ന ഒരു അവലോകനം ഈ പുസ്തകത്തിലെ ചിത്രീകരണങ്ങളെല്ലാം "അസാധാരണമായി നല്ലത്" എന്ന് രേഖപ്പെടുത്തി.
റോയൽ സൊസൈറ്റി ഓഫ് ന്യൂസിലാന്റിലെ "150 വാക്കുകളിൽ 150 സ്ത്രീകൾ" പ്രോജക്റ്റിൽ ബോയ്സ്-സ്മിത്ത് ഉൾപ്പെട്ടിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ബൊട്ടാണിക്കൽ ചിത്രകാർ വർഗ്ഗം:1939-ൽ മരിച്ചവർ വർഗ്ഗം:1865-ൽ ജനിച്ചവർ
കൊള്ള് വരയൻ നായ
കൊള്ള് വരയൻ നായ (കൊള്ള് വരിയൻ നായ) എന്നത് പാലക്കാട് ജില്ലയുടെ കിഴക്കൻ ഭാഗത്തെ ഒരു തനത് നാടൻ നായ വർഗ്ഗമാണ്. വേട്ടനായ/ കാവൽനായ എന്നീ വിഭാഗങ്ങളിലായാണിവയെ മുൻ കാലത്ത് വളർത്തിയിരുന്നത്. ഭക്ഷ്യധാന്യമായ മുതിര (കൊള്ള് ) യുടെ നിറവും വരയും ഈ ഇനം നായയുടെ ദേഹത്തുള്ളതുകൊണ്ടാണ് ഇവയ്ക്ക് കൊള്ള് വരയൻ എന്ന പേര് വന്നത്.
വർഗ്ഗം:നായ ജനുസ്സുകൾ
കടമാൻകോട്
കേരളസംസ്ഥാനത്തിൽ കൊല്ലം ജില്ലയിൽ കുളത്തൂപ്പുഴ ഗ്രാമപഞ്ചായത്തിലെ ഒരു വാർഡുഗ്രാമമാണിത്. വനത്താൽ ചുറ്റപ്പെട്ട ഈ ഗ്രാമത്തിൽ ഏകദേശം 800 ഓളം കുുടുംബങ്ങൾ താമസിക്കുന്നു.
സമീപപ്രദേശങ്ങൾ
വർഗ്ഗം:കൊല്ലം ജില്ലയിലെ ഗ്രാമങ്ങൾ
സൈറിംഗ
ഒലിവ് കുടുംബത്തിലെ (ഒലിയേസീ) തിരിച്ചറിയപ്പെട്ട 12 സ്പീഷീസുകളുള്ള വുഡ് സസ്യങ്ങളുടെ ഒരു ജനുസ്സാണ് സൈറിംഗ (lilac). തെക്ക് കിഴക്കൻ യൂറോപ്പിൽ നിന്നും കിഴക്കൻ ഏഷ്യയിലുള്ള വനപ്രദേശങ്ങളിൽ വ്യാപിച്ചിട്ടുള്ള തദ്ദേശവാസിയായ ഇവ മിതോഷ്ണമേഖലാ പ്രദേശങ്ങളിൽ വിപുലമായി കൃഷിചെയ്തു വരുന്നു.
Species
Species and subspecies currently accepted as of July 2016:
അവലംബം
വർഗ്ഗം:സസ്യജനുസുകൾ വർഗ്ഗം:ഒലിയേസീ
കലാമണ്ഡലം ഉണ്ണികൃഷ്ണക്കുറുപ്പ്
പ്രസിദ്ധനായ കഥകളി സംഗീതജ്ഞനായിരുന്നു കലാമണ്ഡലം ഉണ്ണികൃഷ്ണക്കുറുപ്പ്. കേരളകലാമണ്ഡലത്തിലെ ആദ്യകാല സംഗീത വിദ്യാർത്ഥിയും കലാമണ്ഡലം നീലകണ്ഠൻ നമ്പീശന്റെ പ്രഥമ ശിഷ്യരിലൊരാളും ആയിരുന്നു. ശാരീര സൌകുമാര്യവും ആലാപനാസുഭഗത്വവും നിത്യനൂതനരീതികളും അദ്ദേഹത്തിന്റെ സംഗീതത്തിന്റെ മുഖമുദ്രകളായിരുന്നു.
ജീവിതരേഖ
പാലക്കാട് ജില്ലയിലെ വെള്ളിനേഴി എന്ന ഗ്രാമത്തിൽ പരപ്പാട്ടിൽ രാമക്കുറുപ്പിന്റേയും ലക്ഷ്മിക്കുട്ടിയമ്മയുടേയും പുത്രനായി ഉണ്ണികൃഷ്ണക്കുറുപ്പ് 1931ൽ ജനിച്ചു. കലാമണ്ഡലത്തിൽ ചേർന്നെങ്കിലും കോഴ്സ് മുഴുവനാക്കിയില്ല. കലാമണ്ഡലം നീലകണ്ഠൻ നമ്പീശന്റെ വീട്ടിൽ പോയി കുറേക്കാലം ഉണ്ണികൃഷ്ണക്കുറുപ്പ് സംഗീതം അഭ്യസിച്ചു. പി.എസ്.വി നാട്യസംഘത്തിലും പേരൂർ ഗാന്ധിസേവാസദനം മൃണാളിനി സാരാഭായി അധിപയായ 'ദർപ്പണ', കൊൽക്കത്ത ശാന്തിനികേതനം എന്നിവിടങ്ങളിലും കുറുപ്പ് അദ്ധ്യാപകനായി. കലാമണ്ഡലത്തിൽ വിസിറ്റിങ്ങ് പ്രൊഫസർ ആയും പ്രവർത്തിച്ചു.
1988 മാർച്ച് 4ന് കോട്ടക്കൽ ആര്യവൈദ്യശാല ചാരിറ്റബിൾ ഹോസ്പിറ്റലിൽ വെച്ച് ഉണ്ണികൃഷ്ണക്കുറുപ്പ് അന്തരിച്ചു.
അവലംബം
വർഗ്ഗം:കഥകളി ഗായകർ വർഗ്ഗം:പാലക്കാട് ജില്ലയിൽ ജനിച്ചവർ വർഗ്ഗം:1931-ൽ ജനിച്ചവർ വർഗ്ഗം:1988-ൽ മരിച്ചവർ വർഗ്ഗം:മാർച്ച് 4-ന് മരിച്ചവർ
ഗോഡ് ഇൻ ഷാക്കിൾസ്
ഐക്യരാഷ്ട്ര സഭയുടെ പ്രത്യേക പരാമർശമുൾപ്പെടെ ഏഴ് അന്തർ ദേശീയ പുരസ്‌കാരങ്ങൾ നേടിയ ഹ്രസ്വ ചിത്രമാണ് ഗോഡ് ഇൻ ഷാക്കിൾസ്. ആനകൾ അനുഭവിക്കുന്ന കൊടുംപീഡനങ്ങൾ ചിത്രീകരിച്ച ഈ ചിത്രം കേരളത്തിൽ ആദ്യം പ്രദർശിപ്പിച്ചത് നിയമസഭയിലായിരുന്നു. ഐക്യരാഷ്ട്ര സഭയുടെ പ്രത്യേക പരാമർശമുൾപ്പെടെ ഏഴ് അന്തർ ദേശീയ പുരസ്‌കാരങ്ങൾ നേടിയ ഹ്രസ്വ ചിത്രമാണ് ഗോഡ് ഇൻ ഷാക്കിൾസ്. ആനകൾ അനുഭവിക്കുന്ന കൊടുംപീഡനങ്ങൾ ചിത്രീകരിച്ച ഈ ചിത്രം കേരളത്തിൽ ആദ്യം പ്രദർശിപ്പിച്ചത് നിയമസഭയിലായിരുന്നു. ഈ ചലച്ചിത്രം നിർമ്മിക്കാനുള്ള പണം മുഴുവൻതന്നെ ജനങ്ങളിൽ നിന്നുമുള്ള സംഭാവനയായിത്തന്നെ ലഭിച്ചതാണ്.
പ്രമേയം
സംഗീത അയ്യർ സംവിധാനം ചെയ്ത ഈ ഡോക്യുമെന്ററി ചിത്രം, ക്ഷേത്രത്തിലെ ആചാരങ്ങളുമായി ബന്ധപ്പെടുത്തി വളർത്തുന്ന ആനകൾ അനുഭവിക്കുന്ന കൊടുംപീഡനങ്ങൾ  ലോകത്തിനു മുന്നിൽ അവതരിപ്പിച്ചു. കേരളത്തിലെ പ്രശസ്തമായ നാല് ആനകളെയാണ് ഡോക്യുമെന്ററിയിൽ ചിത്രീകരിച്ചിട്ടുണ്ട്. സുഗതകുമാരി, അക്കീരമൺ കാളിദാസൻ ഭട്ടതിരിപ്പാട് തുടങ്ങി 12 പ്രമുഖരുടെ അഭിമുഖങ്ങളും ഡോക്യുമെന്ററിയിലുണ്ട്. മനുഷ്യർ ആനകൾക്ക് ഏൽപ്പിക്കുന്ന ഉപദ്രവങ്ങളെപ്പറ്റി ചിത്രത്തിൽ പ്രതിപാദിക്കുന്നുണ്ട്. പൂരങ്ങളിലെ ആന സംസ്കാരത്തിനുപിന്നിൽ ഉടമകളുടെ വ്യവസായതാത്‌പര്യങ്ങൾ മാത്രമാണ് ഉള്ളതെന്നും 1980-കളിൽ ആനകളെ പൂരത്തിന് ഉപയോഗിച്ചുതുടങ്ങുന്നതിനുമുൻപും പൂരങ്ങൾ നന്നായി നടന്നിട്ടുണ്ടെന്നു പറയുന്ന സംഗീത പല ഡോക്ടർമാരും ആനകളെ എഴുന്നള്ളിക്കുമ്പോൾ തെറ്റായ സർട്ടിഫിക്കറ്റുകളാണ് നൽകുന്നതെന്നും മലബാർമേഖലയിൽ നടക്കുന്ന ആനയില്ലാത്ത ഉത്സവങ്ങൾക്ക് ആന ഉത്സവങ്ങളുടേതിനേക്കാൾ കൊഴുപ്പുണ്ടാവാറുണ്ടെന്നും പറയുന്നു. ശ്രീലങ്കയിലെ പിന്നാവാല ആനസങ്കേതംപോലെ ഒരു മികച്ച എലിഫന്റ് സാങ്ച്വറി ഒരുക്കുകയാണ് കേരളത്തിലെ നാട്ടാനകളെ പുനരധിവസിപ്പിക്കാൻ വേണ്ടതെന്നാണ് സംഗീതയുടെ അഭിപ്രായം. നിയമസഭാംഗങ്ങൾക്കുമുന്നിൽ തന്റെ ഡോക്യുമെന്ററി ഏറെ പ്രതീക്ഷയോടെയാണ് സംഗീത അയ്യർ കാണിച്ചത്. മികച്ച പ്രതികരണം അവിടെനിന്നുലഭിച്ചത് ഏറെ പ്രതീക്ഷനൽകുന്നുവെന്നും സംഗീത പറയുന്നുണ്ട്.
പുറം കണ്ണികൾ
വർഗ്ഗം:ആനകൾ വർഗ്ഗം:ഡോക്യുമെന്ററി ചലച്ചിത്രങ്ങൾ
അകനിലാ വരയൻ
എറിബിഡേ കുടുംബത്തിലെ ഒരു നിശാശലഭമാണ് അകനിലാ വരയൻ. . 1878 ൽ ബ്രിട്ടീഷ് പ്രാണിഗവേഷകനായ ഫ്രഡറിക് മൂർ ആണ് ഈ നിശാശലഭത്തെ കുറിച്ച് ആദ്യമായി വിവരിക്കുന്നത്. ഈ ശലഭം ഇന്ത്യയിലും ചൈനയിലും കാണപ്പെടുന്നു.
അവലംബം
വർഗ്ഗം:നിശാശലഭങ്ങൾ
വില്ല്യം ബുള്ളോക്ക്
ഇംഗ്ലീഷുകാരനായ ഒരു സഞ്ചാരിയും പ്രകൃതിശാസ്ത്രജ്ഞനും പുരാതനവസ്തുക്കളോട് പ്രത്യേക താത്പര്യമുള്ളയാളുമായിരുന്നു വില്ല്യം ബുള്ളോക്ക് (William Bullock) (c. 1773 – 7 March 1849)
ജീവിതം
ബുള്ളോക്ക്, സഞ്ചരിക്കുന്ന മെഴുകുജോലി ഏറ്റെടുക്കുന്ന സ്ഥാപനത്തിന്റെ ഉടമകളായ വില്ല്യം ബുള്ളോക്കിന്റെയും എലിസബത്തിന്റെയും മകനായിരുന്നു. ബിർമിങ്‌ഹാമിൽ സ്വർണ്ണപ്പണിക്കാരനും ജ്യൂവലറി ഉടമയുമായാണ് അദ്ദേഹം തന്റെ ജോലി തുടങ്ങിയത്. 1795 ആയപ്പോഴേയ്ക്കും ബുള്ളോക്ക്, ലിവർപൂളിൽ 24 ലോർഡ് സ്ട്രീറ്റിൽ മ്യൂസിയം ഓഫ് നാചുറൽ ക്യൂറിയോസിറ്റി സ്ഥാപിച്ചു. ജ്യൂവല്ലറും സ്വർണ്ണപ്പണിക്കാരനും ആയിരിക്കെത്തന്നെ, അദ്ദേഹം, 1801ൽ കലാസൃഷ്ടികളെപ്പറ്റിയും യുദ്ധോപകരണങ്ങളെപ്പറ്റിയും പ്രകൃതിശാസ്ത്രത്തിലെ വിവിധ വസ്തുക്കളെപ്പറ്റിയും മറ്റു സൂക്ഷിപ്പുകളെപ്പറ്റിയും വിവരണാത്മക കാറ്റലോഗ് തയ്യാറാക്കി. ജെയിംസ് കുക്കിന്റെ പര്യവേഷണങ്ങളിൽ പങ്കെടുത്ത ചിലർ കൊണ്ടുവന്നവയായിരുന്നു അദ്ദേഹത്തിന്റെ ശേഖരങ്ങളിൽ പലതും. 1809ൽ ബുള്ളോക്ക് ലണ്ടനിലേയ്ക്ക് താമസം മാറി. തന്റെ 32000 എണ്ണം വരുന്ന ശേഖരം അവിടെ വളരെ വിജയകരമായി പ്രദർശിപ്പിക്കുകയും ചെയ്തു. 1819 ബുള്ളോക്ക്, തന്റെ ശേഖരം ലേലം ചെയ്തുവിൽക്കുകയും ചെയ്തു.
1822ൽ ബുള്ളോക്ക് മെക്സിക്കോയിൽ പോയി. അവിടെനിന്നും അനേകം പ്രദർശനവസ്തുക്കൾ അദ്ദേഹം ശേഖരിച്ചു വീണ്ടും പ്രദർശനം തുടങ്ങി. 1843ൽ ലണ്ടനിലെത്തിയ അദ്ദേഹം അവിടെവച്ച് മരിച്ചു.
ബുള്ളോക്ക് ലിന്നയെൻ, ഹോർട്ടികൾച്ചറൽ, ഭൗമശാസ്ത്ര സൊസൈറ്റികളുടെ ഫെലോ ആയിരുന്നു. പ്രകൃതിചരിത്രത്തെപ്പറ്റി അനേകം ലഘുലേഖകൾ പ്രസിദ്ധീകരിച്ചിട്ടുണ്ട്.
ആനി കെന്നി
ആദ്യകാലജീവിതം
1879-ൽ ഗ്രേറ്റർ മാഞ്ചസ്റ്ററിലെ സ്പ്രിംഗ്ഹെഡിൽ ഹൊറേഷ്യോ നെൽസൺ കെന്നിയുടെയും (1849-1912) ആനി വുഡിന്റെയും (1852-1905) മകളായി കെന്നി ജനിച്ചു. പന്ത്രണ്ട് കുട്ടികളുള്ള ഒരു കുടുംബത്തിലെ നാലാമത്തെ മകളായിരുന്നു അവർ. അവരിൽ പതിനൊന്ന് പേർ ശൈശവാവസ്ഥയിൽ നിന്ന് രക്ഷപ്പെട്ടു. മറ്റ് ആറ് സഹോദരിമാർ ഉണ്ടായിരുന്നു: സാറ (നെൽ), ആലീസ്, കരോലിൻ (കിറ്റി), ജെയ്ൻ (ജെന്നി), ജെസ്സി. അവരുടെ മാതാപിതാക്കൾ വായന, സംവാദം, സോഷ്യലിസം എന്നിവ പ്രോത്സാഹിപ്പിച്ചു. സഹോദരിമാരിൽ മൂന്നുപേർ അധ്യാപകരായി. ഒരു സഹോദരൻ ബിസിനസുകാരനായി. സഹോദരൻ റോളണ്ട് കെന്നി ഡെയ്‌ലി ഹെറാൾഡിന്റെ ആദ്യ എഡിറ്ററായി (1912ൽ)
പത്താം വയസ്സിൽ സ്‌കൂളിൽ പഠിക്കുന്നതിനിടയിൽ ആനി ഒരു കോട്ടൺ മില്ലിൽ പാർട്ട് ടൈം ജോലി തുടങ്ങി. അവർ 13-ന് മുഴുവൻ സമയ ജോലി ആരംഭിച്ചു. അതിൽ രാവിലെ ആറ് മുതൽ 12 മണിക്കൂർ ഷിഫ്റ്റുകൾ ഉൾപ്പെടുന്നു. ഒരു നെയ്ത്തുകാരുടെ സഹായി അല്ലെങ്കിൽ "ടെന്റർ" ആയി ജോലി ചെയ്യുന്ന അവരുടെ ജോലിയുടെ ഭാഗം ബോബിനുകൾ ഘടിപ്പിക്കുകയും നൂലിന്റെ ഇഴകൾ പൊട്ടിയാൽ അവ ശ്രദ്ധിക്കുകയും ചെയ്യുക എന്നതായിരുന്നു. അത്തരമൊരു ഓപ്പറേഷനിൽ, അവരുടെ വിരലുകളിലൊന്ന് കറങ്ങുന്ന ബോബിൻ കീറി. അവർ 15 വർഷത്തോളം മില്ലിൽ തുടർന്നു. ട്രേഡ്-യൂണിയൻ പ്രവർത്തനങ്ങളിൽ ഏർപ്പെട്ടു. സ്വയം പഠനത്തിലൂടെ വിദ്യാഭ്യാസം മെച്ചപ്പെടുത്തി. റോബർട്ട് ബ്ലാച്ച്ഫോർഡിന്റെ പ്രസിദ്ധീകരണമായ ദി ക്ലാരിയണിൽ നിന്ന് പ്രചോദനം ഉൾക്കൊണ്ട്, അവരുടെ സഹപ്രവർത്തകർക്കിടയിൽ സാഹിത്യ പഠനം പ്രോത്സാഹിപ്പിച്ചു. അവർ ഒരു സ്ഥിരം പള്ളിയിൽ പങ്കെടുക്കുന്നവളായിരുന്നു കൂടാതെ ഒരു പ്രാദേശിക ഗായകസംഘത്തിൽ പാടുകയും ചെയ്തു.
ആക്ടിവിസം
1905 ജനുവരിയിൽ അവളും സഹോദരി ജെസ്സിയും തെരേസ ബില്ലിംഗ്ടൺ-ഗ്രെയ്ഗിനെയും ക്രിസ്റ്റബെൽ പാൻഖർസ്റ്റിനെയും 1905-ൽ ഓൾഡ്ഹാം സോഷ്യലിസ്റ്റ് ക്ലാരിയോൺ വോക്കൽ ക്ലബ്ബിൽ സംസാരിക്കുന്നത് കേട്ടപ്പോൾ. അൻപത്തിമൂന്നാം വയസ്സിൽ അമ്മ ആന്റെ അകാല മരണത്തെത്തുടർന്ന് കെന്നി വിമൻസ് സോഷ്യൽ ആൻഡ് പൊളിറ്റിക്കൽ യൂണിയനിൽ (WSPU) സജീവമായി ഇടപെട്ടു, ബില്ലിംഗ്ടണിന്റെ സന്ദേശത്തെ കെന്നി വിശേഷിപ്പിച്ചത് 'തണുത്ത യുക്തിയുടെയും യുക്തിയുടെയും ഒരു സ്ലെഡ്ജ്ഹാമർ' എന്നാണ്, എന്നാൽ അവൾക്ക് ക്രിസ്റ്റബെലിനെ ഇഷ്ടമായിരുന്നു, ഒരാഴ്ചയ്ക്ക് ശേഷം അവളുടെ അമ്മയെ (എംമെലിൻ പാൻഖർസ്റ്റ്) കാണാൻ ക്ഷണിച്ചു. ഭക്ഷണം കഴിക്കാൻ കഴിഞ്ഞില്ല... ഒരു വലിയ മാറ്റം വന്നതായി സഹജമായി തോന്നി. പൊതു സംസാരത്തിൽ പരിശീലനം നേടുന്നതിനും സ്ത്രീകളുടെ വോട്ടവകാശത്തെക്കുറിച്ചുള്ള ലഘുലേഖകൾ ശേഖരിക്കുന്നതിനുമായി അവളുടെ പകുതി ദിവസത്തെ അവധിക്കാലത്ത് ആഴ്ചതോറുമുള്ള സന്ദർശനങ്ങൾക്ക് ഇത് കാരണമായി. കെന്നിയും സഹോദരി ജെസ്സിയും ഓൾഡ്ഹാമിലെ മില്ലുകളിൽ ജോലി ചെയ്യുന്ന സ്ത്രീകൾക്ക് ഇവ കൈമാറി. തൊഴിൽ അവകാശങ്ങൾ, തൊഴിലില്ലായ്മ, സ്ത്രീകൾക്ക് വോട്ട് ചെയ്യാനുള്ള അവകാശം എന്നിവയെക്കുറിച്ച് കെന്നി മാഞ്ചസ്റ്ററിലെ ഒരു വലിയ ജനക്കൂട്ടത്തോട് വിശദീകരിച്ചു.
കൂടുതൽ വായനയ്ക്ക്
1905-ൽ അവരുടെ അമ്മ മരിച്ചപ്പോൾ, കെന്നിയും ആറ് സഹോദരങ്ങളും അവരുടെ പിതാവിനൊപ്പം ഓൾഡ്ഹാമിലെ 71 റെഡ്ഗ്രേവ് സ്ട്രീറ്റിൽ താമസിച്ചു.
പുറംകണ്ണികൾ
വർഗ്ഗം:1879-ൽ ജനിച്ചവർ വർഗ്ഗം:1953-ൽ മരിച്ചവർ
ദിപു മണി
ദിപു മണി (ബംഗ്ലാദേശ്: ജനനം 8 ഡിസംബർ 1965) ) 2009 മുതൽ 2013 വരെ ബംഗ്ലാദേശിന്റെ വിദേശകാര്യമന്ത്രിയായിരുന്നു.  2008 ഡിസംബർ 29 ന് അവാമി ലീഗ് നേതൃത്വത്തിലുള്ള ഗ്രാൻഡ് അലയൻസ് വിജയത്തെതുടർന്ന് 2009 ജനുവരി 6 ന് ആദ്യത്തെ വനിതാ വിദേശകാര്യ മന്ത്രിയായി. ബംഗ്ലാദേശിലെ ദേശീയ പാർലമെൻറിൻറെ വിദേശകാര്യ സമിതിയുടെ പാർലമെന്ററി സ്റ്റാൻഡിംഗ് കമ്മിറ്റി ചെയർമാനും ബംഗ്ലാദേശ് പീപ്പിൾസ് റിപ്പബ്ലിക്കിലെ മുൻ വിദേശകാര്യമന്ത്രിയും ആയിരുന്നു. ബംഗ്ലാദേശ് അവാമി ലീഗ് ഇരുപതാം കൗൺസിൽ ജോയിൻറ് സെക്രട്ടറിയായി വീണ്ടും തിരഞ്ഞെടുക്കപ്പെട്ടിരുന്നു. ബംഗ്ലാദേശിലെ പത്താമത് ദേശീയ പാർലമെന്റിൽ അംഗമായി ചന്ദ്പൂർ -3 (Chandpur-Haimchar) പ്രതിനിധീകരിക്കുന്നു.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1965-ൽ ജനിച്ചവർ വർഗ്ഗം:ഇന്ത്യയിലെ രാഷ്ട്രീയപ്രവർത്തകർ വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
ബ്ലാക്ക് താജ് മഹൽ
ഉത്തർപ്രദേശിലെ ആഗ്രയിൽ താജ് മഹലിന്റെ എതിർവശത്ത് യമുന നദിക്കരയിൽ നിർമ്മിക്കാൻ പദ്ധതിയുണ്ടെന്ന് കരുതപ്പെട്ടിരുന്ന ഐതിഹാസികമായ കറുത്ത മാർബിൾ ശവകുടീരമാണ് ബ്ലാക്ക് താജ് മഹൽ ("ബ്ലാക്ക് താജ്", "കാലാ താജ്", "രണ്ടാം താജ്").മുഗൾ ചക്രവർത്തിയായ ഷാജഹാൻ തൻറെ മൂന്നാമത്തെ ഭാര്യ മുംതാസ് മഹലിന്റെ ഓർമ്മയ്ക്കായി പണികഴിപ്പിച്ചതിന് സമാനമായ ഒരു ശവകുടീരം ആഗ്രഹിച്ചിരുന്നതായി പറയപ്പെടുന്നു. 1665 -ൽ ആഗ്ര സന്ദർശിച്ചിരുന്ന ജീൻ ബാപ്റ്റിസ്റ്റ് ടാവർനിയറുടെ പേര് പറഞ്ഞ ഒരു യൂറോപ്യൻ യാത്രക്കാരൻ ബ്ലാക്ക് താജ് എന്ന അദ്ദേഹത്തിന്റെ ആകർഷണീയമായ രചനകളിൽ പറയുന്നു. ഷാജഹാൻ നദിയുടെ മറുവശത്ത് തന്റെ സ്വന്തം ശവകുടീരം പണിയാൻ തുടങ്ങിയതായി ടാവർണിയറുടെ രചനകളിൽ പരാമർശിക്കുന്നുണ്ട്. എങ്കിലും തന്റെ സ്വന്തം മകൻ ഔറംഗസേബ് തടവിലാക്കിയതിനെക്കുറിച്ചും പറയുന്നു. എങ്കിലും, ആധുനിക പുരാവസ്തുഗവേഷകർ ഈ കഥ മിഥ്യയാണെന്ന് വിശ്വസിക്കുന്നു.
പശ്ചാത്തലം
"താജ്മഹലിന്റെ നിർമ്മാണകാലം മുതൽ, ഈ കെട്ടിടം ഒരു സംസ്കാരത്തിന്റെയും പാരമ്പര്യത്തിന്റെയും പ്രതീകാത്മകതയുടെ ഉറവിടമായി മാറിയിരിക്കുന്നു. അതിനാൽ വ്യക്തിപരവും വൈകാരികവുമായ പ്രതികരണങ്ങളും സ്മാരകത്തിന്റെ സൂക്ഷ്മദർശിയായ വിലയിരുത്തലുകളിൽ വളരെ പ്രധാനമാണ്."
- താജ് മഹലിന്റെ ആദ്യ യൂറോപ്യൻ സന്ദർശകരിൽ ഒരാളായ ജീൻ ബാപ്റ്റിസ്റ്റ് ടവേനിയർ
യമുനാ നദീതീരത്ത് കറുത്ത മാർബിളിൽ പണിത ഒരു ശവകുടീരം ഷാജഹാൻ ആസൂത്രണം ചെയ്തതാണെന്നാണ് വിശ്വാസം. രണ്ട് കെട്ടിടങ്ങളോടൊപ്പം ഒരു ബ്രിഡ്ജുമായി ഇതിനെ ബന്ധിപ്പിക്കുന്നതിനെക്കുറിച്ചും ആലോചിച്ചിരുന്നു.
ബാഹ്യ ലിങ്കുകൾ
വർഗ്ഗം:താജ് മഹൽ
ആദിത്യ ഭൂഷൺ പന്ത്
പുറത്തേക്കുള്ള കണ്ണികൾ
വർഗ്ഗം:1968-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കാൾ ആർനോൾഡ് റൂജ്
വലത്ത്‌|ലഘുചിത്രം|കാൾ ആർനോൾഡ് റൂജ് (1846-1926) ബെർലിൻ സ്വദേശിയായ ഒരു ജർമ്മൻ പാത്തോളജിസ്റ്റായിരുന്നു കാൾ ആർനോൾഡ് റൂജ് (24 സെപ്റ്റംബർ 1846 - 15 ഏപ്രിൽ 1926). ഗർഭാശയ അർബുദം നേരത്തെ കണ്ടെത്തുന്നതിൽ അദ്ദേഹം നൽകിയ സംഭാവനകൾ വലുതാണ്. പാത്തോളജിസ്റ്റ് റുഡോൾഫ് വിർച്ചോവിന്റെ (1821-1902) മരുമകനായിരുന്നു റൂജ്.
വർഷങ്ങളോളം അദ്ദേഹം ചാരിറ്റേ -ബെർലിനിലെ ഫ്രാവെൻക്ലിനിക്കിലെ മൈക്രോസ്കോപ്പിക്, ക്ലിനിക്കൽ ഗവേഷണ ലബോറട്ടറിയുടെ ഡയറക്ടറായി സേവനമനുഷ്ഠിച്ചു. ബെർലിനിൽ അദ്ദേഹം ഗൈനക്കോളജിസ്റ്റ് കാൾ ലുഡ്വിഗ് ഏണസ്റ്റ് ഷ്രോഡറുമായി (1838-1887) അടുത്ത് പ്രവർത്തിച്ചു. 1882 മുതൽ 1912 വരെ അദ്ദേഹം ഫ്രോവൻക്ലിനിക് സർവകലാശാലയിലെ ഗൈനക്കോളജിക്ക് വേണ്ടിയുള്ള പാത്തോളജിക്കൽ ഇൻസ്റ്റിറ്റ്യൂട്ടിന്റെ ഡയറക്ടറായിരുന്നു. 1896-ൽ അദ്ദേഹം പ്രൊഫസറായി നിയമിതനായി.
ഗൈനക്കോളജി മേഖലയിൽ മൈക്രോസ്കോപ്പിക് ഡയഗ്നോസ്റ്റിക്സിന് റൂജ് തുടക്കമിട്ടു. അദ്ദേഹത്തിന്റെ അസോസിയേറ്റ് ജോഹാൻ വെയ്റ്റിനൊപ്പം (1852-1917), സമകാലീന ഗൈനക്കോളജിക്കൽ പാത്തോളജിക്കും ഹിസ്റ്റോളജിക്കും അടിത്തറ പാകിയതിന്റെ ബഹുമതി അദ്ദേഹത്തിനുണ്ട്. 1870-കളിൽ രണ്ടുപേരും ആവശ്യമായ ഡയഗ്നോസ്റ്റിക്സ് ഉപകരണമായി സർജിക്കൽ ബയോപ്സി അവതരിപ്പിച്ചു. അവരുടെ ബയോപ്‌സികളിൽ നിന്ന്, സെർവിക്കൽ ക്യാൻസറിനുള്ള അനാവശ്യ ശസ്ത്രക്രിയകളുടെ നിരവധി കേസുകൾ ഉണ്ടെന്ന് അവർ തെളിയിച്ചു, ബയോപ്സിയുടെ സഹായമില്ലാതെ കാൻസർ കണ്ടുപിടിക്കാൻ ഡോക്ടർമാർക്ക് പലപ്പോഴും കഴിവില്ലെന്ന് ഇത് തെളിയിക്കുന്നു.
അവലംബം
വർഗ്ഗം:1926-ൽ മരിച്ചവർ വർഗ്ഗം:1846-ൽ ജനിച്ചവർ
മുളക്കലത്തുകാവ്
കേരളത്തിലെ തിരുവനന്തപുരം ജില്ലയിൽ കിളിമാനൂർ പഞ്ചായത്തിൽ സ്ഥിതി ചെയ്യുന്ന ചെറിയ ഗ്രാമമാണ് മുളക്കലത്തുകാവ്.
പ്രധാന സ്ഥാപനങ്ങൾ
കിളിമാനൂർ പഞ്ചായത്ത് പ്രാഥമികാരോഗ്യകേന്ദ്രം ഇവിടെ സ്ഥിതി ചെയ്യുന്നു. ജില്ലയിലെ തന്നെ മികച്ച പാലിയേറ്റീവ് കെയർ യൂണിറ്റു് ഇതുമായി ബന്ധപെട്ട് പ്രവർത്തിക്കുന്നു. ഗവ.മൃഗാശുപത്രി ,കിളിമാനൂർ ഇവിടെയാണ്.
തട്ടത്തുമല പോസ്റ്റ് ഓഫീസ് പരിധിയിൽ വരുന്ന മുളയ്ക്കലത്തുകാവ്  പോസ്റ്റ്ഓഫീസ് ഇവിടെയാണ്. ആരൂർ കശുവണ്ടി ഫാക്ടറി ഇവിടുത്തെ പ്രധാന തൊഴിൽ ഇടമാണ്.
ആരാധനാലയങ്ങൾ
ഒറ്റ കല്ലിൽ പ്രതിഷ്ടിയ്ക്കപ്പെട്ട രണ്ടു ഭഗവതിമാർ" എന്ന പ്രതിഷ്ഠയുടെ പേരിൽ പ്രസിദ്ധമായ മുളയ്ക്കലത്തുകാവ് ഭഗവതീക്ഷേത്രം ഇവിടുത്തെ ഒരു പ്രധാന ആരാധനാലയമാണ്.
പാതകൾ
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
പാലപ്രശ്ശേരി
കേരളത്തിലെ എറണാകുളം ജില്ലയിലെ ആലുവ താലൂക്കിലെ ചെങ്ങമനാട് ഗ്രാമപഞ്ചായത്തിൽ സ്ഥിതി ചെയ്യുന്ന ചെറിയൊരു പ്രദേശമാണ് പാലപ്രശ്ശേരി. ശ്രീകൃഷ്ണ എന്ന പേരിൽ വളരെക്കാലമായി ഒരു ഓടുകമ്പനി ഇവിടെ പ്രവർത്തിക്കുന്നുണ്ട്. പെരിയാറിന്റെ തീരത്താണ് ഈ പ്രദേശം സ്ഥിതി ചെയുന്നത്.
വർഗ്ഗം:എറണാകുളം ജില്ലയിലെ ഗ്രാമങ്ങൾ
സി.എം.എസ്. ഹയർ സെക്കൻഡറി സ്കൂൾ, തൃശ്ശൂർ
കേരളത്തിലെ തൃശ്ശൂർ നഗരത്തിലാണ് ചർച്ച് മിഷൻ സൊസൈറ്റി ഹയർ സെക്കന്ററി സ്കൂൾ (സി എം എസ് എച്ച് എസ് എസ്) സ്ഥിതി ചെയ്യുന്നത്. 1883ൽ സി എം എസ് മിഷനറിയാണ് ഈ സ്കൂൾ ആരംഭിച്ചത്. കേരള-സംസ്ഥാന സിലബസ്സിൽ മലയാളത്തിലും ഇംഗ്ലീഷിലും ഇവിടെ അദ്ധ്യയനം നടത്തുന്നുണ്ട്. ഒന്നാം ക്ലാസ്സ് മുതൽ പന്ത്രണ്ടാം (പ്ലസ് ടു) ക്ലാസ്സ് വരെ ഈ സ്കൂളിൽ പഠിപ്പിക്കുന്നുണ്ട്.
ചരിത്രം
1883ലാണ് കേരളത്തിലെ പഴയ സ്കൂളുകളിലൊന്നായ സി എം എസ് എച്ച് എസ് എസ് തൃശ്ശൂർ രൂപം കൊണ്ടത്. തൃശ്ശൂർ ജില്ലയുടെ ഹൃദയഭാഗത്താണ്(സ്വരാജ് റൌണ്ട്) ഈ സ്കൂൾ സ്ഥിതി ചെയ്യുന്നത്. നീല ഷർട്ടും വെള്ള പാന്റുമാണ് സ്കൂളിന്റെ യൂണീഫോം. ആരംഭകാലത്ത് സി.എം െസ് യു പി സ്കൂൾ എന്നായിരുന്നു പേര്. 6 വർഷങ്ങൾക്കുശേഷം 1889ൽ ഹൈസ്കൂൾ കൂടി വന്നതോടുകൂടിയാണ് അത് സി എം എസ് ഹൈസ്കൂൾ ആയി മാറിയത്. 1933ൽ സുവർണ്ണജൂബിലി ആഘോഷിക്കുകയും 1983ൽ ശതാബ്ദി ആഘോഷിക്കുകയും ചെയ്തു. 1995 മുതൽ ഹയർസെക്കന്ററി വിദ്യഭ്യാസവും നടപ്പിലാക്കി വരുന്നു. 2012 മുതൽ ഹയർസെക്കന്ററി ക്ലാസ്സുകളിൽ പെൺകുട്ടികളേയും അഭ്യസിപ്പിക്കുന്നുണ്ട്.
അവലംബം
വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
ഉസ്താദ് അഹ്മദ് ലാഹോരി
ചക്രവർത്തി ഷാജഹാൻറെ കൊട്ടാരത്തിലെ വാസ്തു ശില്പിയായിരുന്നു '''ഉസ്താദ് അഹ്മദ് ലാഹോരി. Ustad Ahmad Lahauri''' (Persian: استاد احمد لاهوری ‎‎). 1632 നും 1648 നും ഇടയിൽ നിർമ്മിക്കപ്പെട്ട ലോകാത്ഭുതങ്ങളിലൊന്നായ ആഗ്രയിലെ താജ് മഹലിൻറെ പ്രധാന വാസ്തുശില്പി ഉസ്താദ് അഹ്മദ് ലാഹോരിയായിരുന്നു.
ജീവിതം
thumb|താജ്മഹലിൻറെ പ്രിൻസിപ്പൾ ആർക്കിടെക്റ്റ് ഉസ്താദ് അഹ്മദ് ലാഹോരിയാണെന്ന് വിശ്വസിക്കുന്നു. ഉസ്താദ് അഹ്മദ് ലാഹോരിയുടെ പുത്രനായ ലുത്ഫുല്ല മുഹൻദിസ് രണ്ട് ശില്പികളെ അദ്ദേഹത്തിൻറെ കൃതിയിൽ പരാമർശിക്കുന്നുണ്ട്. അതിലൊന്ന് ഉസ്താദ് അഹ്മദ് ലാഹോരിയും മറ്റൊന്നു് മീർ അബ്ദുൽ കരീമുമാണ്. ഉസ്താദ് അഹ്മദ് ലാഹോരിയായിരുന്നു ചെങ്കോട്ടക്ക് തറക്കല്ലിട്ടത്. (നിർമ്മിച്ചത് 1638 നും 1648 നുമിടയിൽ).മീർ അബ്ദുൽ കരീം മുൻ ചക്രവർത്തിയായ ജഹാംഗീറിൻറെ 'സ്വന്തം' ശില്പിയായിരുന്നു. ഇവർ രണ്ട് പേരും കൂടാതെ മക്റമത് ഖാൻ എന്ന വ്യക്തിയും ചേർന്നായിരുന്നു താജ്മഹൽ നിർമ്മിച്ചത്.
അവലംബം
വർഗ്ഗം:വാസ്തുശില്പികൾ വർഗ്ഗം:മുഗൾ വാസ്തുകല
പുനസ്ഥാപിക്കാനാകാത്ത വിഭവങ്ങൾ
ലഘുചിത്രം| [[അമേരിക്കൻ ഐക്യനാടുകൾ|യുണൈറ്റഡ് സ്റ്റേറ്റ്സിലെ വ്യോമിംഗിലെ ഒരു കൽക്കരി ഖനി . ദശലക്ഷക്കണക്കിന് വർഷങ്ങളായി ഉൽ‌പാദിപ്പിക്കുന്ന കൽക്കരി പരിമിതവും പുതുക്കാനാവാത്തതുമായ ഒരു വിഭവമാണ്]] ഉപയോഗിച്ചു തീരുന്നതിനനുസൃതമായി പ്രകൃതിദത്ത മാർഗ്ഗങ്ങളിലൂടെ വേഗത്തിൽ പുനസ്ഥാപിക്കാൻ കഴിയാത്ത പ്രകൃതിവിഭവങ്ങളാണ്പുനസ്ഥാപിക്കാനാകാത്ത വിഭവങ്ങൾ (Non Renewable Resources) ഇവയെ പരിമിത വിഭവങ്ങൾ എന്നും നശ്വരവിഭവങ്ങൾ എന്നും വിളിക്കുന്നു. . കാർബൺ അടിസ്ഥാനമാക്കിയുള്ള ഫോസിൽ ഇന്ധനങ്ങൾ ഇവയ്ക്ക് ഉദാഹരണമാണ്. ജൈവവസ്തുക്കൾ താപത്തിന്റെയും മർദ്ദത്തിന്റെയും സഹായത്തോടെ എണ്ണയോ വാതകമോ പോലുള്ള ഇന്ധനങ്ങളായി മാറുന്നു. ഭൂമിയിലെ ധാതുക്കളും ലോഹ അയിരുകളും, ഫോസിൽ ഇന്ധനങ്ങളും ( കൽക്കരി, പെട്രോളിയം, പ്രകൃതിവാതകം ), ചില ജലാശയങ്ങളിലെ ഭൂഗർഭജലവും എല്ലാം പുനരുൽപ്പാദിപ്പിക്കാനാവാത്ത വിഭവങ്ങളായി കണക്കാക്കപ്പെടുന്നു, എന്നിരുന്നാലും ഒറ്റയായ മൂലകങ്ങൾ എല്ലായ്പ്പോഴും നിലനില്ക്കും. (ആണവ പ്രവർത്തനങ്ങളിൽ ഒഴികെ).
നേരെമറിച്ച്, തടി, കാറ്റ് എന്നിവ പുനസ്ഥാപിക്കാവുന്ന ഊർജ്ജസ്രോതസ്സുകളായി കണക്കാക്കപ്പെടുന്നു.
ഭൂമിയിലെ ധാതുക്കളും ലോഹ അയിരുകളും
ലഘുചിത്രം| സ്വർണ്ണമാക്കി മാറ്റപ്പെടുന്നു അസംസ്കൃത സ്വർണ്ണ അയിര് ഭൂമിയിലെ ധാതുക്കളും ലോഹ അയിരുകളും പുതുക്കാനാവാത്ത വിഭവങ്ങളുടെ ഉദാഹരണങ്ങളാണ്. ലോഹങ്ങൾ സ്വയമേതന്നെ ഭൂവൽക്കത്തിൽ വലിയ അളവിൽ കാണപ്പെടുന്നു, അവ സ്വാഭാവിക ഭൗമശാസ്ത്ര പ്രക്രിയകളാൽ (ചൂട്, മർദ്ദം, ജൈവ പ്രവർത്തനം, കാലാവസ്ഥ, മറ്റ് പ്രക്രിയകൾ എന്നിവ) ഒരിടത്ത് ആവശ്യമായ അളവിൽ കേന്ദ്രീകരിക്കുമ്പോൾ മാത്രമേ മനുഷ്യർക്ക് അവയെ ലാഭകരമായി വേർതിരിച്ചെടുക്കാനാകൂ. ഈ ഭൗമശാസ്ത്ര പ്രക്രിയകൾ പൂർത്തിയാകുന്നതിന് പതിനായിരം മുതൽ ദശലക്ഷക്കണക്കിന് വർഷങ്ങൾ വരെ വേണ്ടിവരും.
ഫോസിൽ ഇന്ധനങ്ങൾ
പ്രകൃതിവിഭവങ്ങളായ കൽക്കരി, പെട്രോളിയം (ക്രൂഡ് ഓയിൽ), പ്രകൃതിവാതകം എന്നിവ സ്വാഭാവികമായി രൂപപ്പെടാൻ ആയിരക്കണക്കിന് വർഷങ്ങളെടുക്കും, അവ ഉപഭോഗം ചെയ്യുന്നതിനനുസരിച്ച് വേഗത്തിൽ പുനസ്ഥാപിക്കാൻ കഴിയില്ല. ഇന്ന് ഫോസിൽ അധിഷ്ഠിത വിഭവങ്ങൾ ഉത്പാദിപ്പിക്കുന്നത് വളരെയധികം ചെലവേറിയതായി കണക്കാക്കപ്പെടുന്നു, മനുഷ്യരാശി മറ്റ് ഊർജ്ജ സ്രോതസ്സുകളായ സൗരോർജ്ജം അല്ലെങ്കിൽ കാറ്റ് എന്നിവയിലേക്ക് മാറേണ്ടതുണ്ട്, പുനസ്ഥാപിക്കാവുന്ന ഊർജ്ജം  കാണുക.
നിലവിൽ, മനുഷ്യർ ഉപയോഗിക്കുന്ന പ്രധാന ഊർജ്ജ സ്രോതസ്സ് പുനസ്ഥാപിക്കാനാവാത്ത ഫോസിൽ ഇന്ധനങ്ങളാണ്. പത്തൊൻപതാം നൂറ്റാണ്ടിൽ ആന്തരിക ജ്വലന എഞ്ചിൻ സാങ്കേതികവിദ്യകൾ ആരംഭിച്ചതുമുതൽ, പെട്രോളിയത്തിനും മറ്റ് ഫോസിൽ ഇന്ധനങ്ങൾക്കും നിരന്തരമായ ആവശ്യകതയുണ്ട്. തൽഫലമായി, ജ്വലന എഞ്ചിനുകൾ ഘടിപ്പിച്ചസാമ്പ്രദായിക യന്ത്രസജ്ജീകരണങ്ങളും ഗതാഗത സംവിധാനങ്ങളും ലോകമെമ്പാടും പ്രചുരപ്രചാരം നേടി.
ഫോസിൽ ഇന്ധനത്തെ അധിഷ്ടിതമാക്കിയുളള ഇന്നത്തെ സമ്പദ്‌വ്യവസ്ഥ, പുനസ്ഥാപിക്കൽ ശേഷിയില്ലാത്തതും കാലാവസ്ഥാ വ്യതിയാനത്തിന്   കാരണമാണെന്നതും വ്യാപകമായ വിമർശനത്തിന് കാരണമായി.
ആണവ ഇന്ധനങ്ങൾ
ലഘുചിത്രം| റോസിംഗ് യുറേനിയം ഖനി, ലോകത്തിലെ എറ്റവും വലിയ തുറന്ന ഖനിമുഖമുളള യുറേനിയം ഖനികളിലൊന്ന്. 2005 ൽ ആഗോളതലത്തിൽ ആവശ്യമുളള യുറേനിയം ഓക്സൈഡിൻ്റെ എട്ട് ശതമാനം (3,711 ടൺ) ഇവിടെ ഉണ്ടാക്കപ്പെട്ടു. ലോകത്തെ  യുറേനിയത്തിന്റെ 13% ഉൽ‌പാദിപ്പിക്കുന്ന കാനഡയിലെ ഭൂഗർഭ മൿഅർതർ റിവർ യുറേനിയം ഖനിയും ഓസ്‌ട്രേലിയയിലെ ഭൂഗർഭ പോളി-മെറ്റാലിക് ഒളിമ്പിക് ഡാം ഖനിയും ഏറ്റവും കൂടുതൽ ഉൽ‌പാദനക്ഷമതയുള്ള ഖനികളാണ്. 1987-ൽ, ലോക പരിസ്ഥിതി വികസന കമ്മീഷൻ (WCED) ഉപയോഗിച്ചു തീരുന്നതിനെക്കാൾ കൂടുതൽ ആണവഇന്ധനങ്ങൾ ഉത്പാദിപ്പിക്കാൻ ശേഷിയുളള ആണവവിഘടന റിയാക്ടറുകളെ (അതായത് ബ്രീഡർ നിലയങ്ങൾ), സൗരോർജ്ജത്തെയും വെളളച്ചാട്ടത്തെയും പോലെ പരമ്പരാഗത പുനസ്ഥാപനീയ ഊർജ്ജ സ്രോതസ്സുകളുടെ ഗണത്തിൽ പെടുത്തി. അമേരിക്കൻ പെട്രോളിയം ഇൻസ്റ്റിറ്റ്യൂട്ടും ബ്രീഡർ റിയാക്ടർ ന്യൂക്ലിയർ പവർ ഇന്ധനം പുനരുപയോഗിക്കാവുന്നതും സുസ്ഥിരവുമാണെന്ന് കണക്കാക്കുന്നു എന്നാൽ അവർ പരമ്പരാഗത ആണവ വിഘടനത്തെ പുനസ്ഥാപിക്കാവുന്ന ഒന്നായി കണക്കാക്കുന്നില്ല, ഉപയോഗിച്ച ഇന്ധന കമ്പികളിൽ നിന്നുള്ള ആണവ മാലിന്യങ്ങൾ റേഡിയോ ആക്ടീവതയുളളവയായി തുടരുന്നു, അതിനാൽ ഇവയെ നൂറുകണക്കിന് വർഷങ്ങൾ ശ്രദ്ധയോടെ സൂക്ഷിക്കേണ്ടതുണ്ട്. ഭൗമ താപോർജ്ജം പോലുള്ള പുനസ്ഥാപിക്കാവുന്ന ഊർജ്ജ സ്രോതസ്സുകൾ ഉപയോഗിക്കുമ്പോൾ ആണവ മാലിന്യ ഉൽപന്നങ്ങളുടെ സൂക്ഷ്മ നിരീക്ഷണം ആവശ്യമാണ്.
ആണവ സാങ്കേതികവിദ്യയുടെ ഉപയോഗക്ഷമത പ്രകൃത്യാ കാണപ്പെടുന്ന ആണവവസ്തുക്കളെ (Naturally occurring radioactive material) ആശ്രയിച്ചിരിക്കുന്നു. ഏറ്റവും സാധാരണമായ വിഘടന ഇന്ധനമായ യുറേനിയം താരതമ്യേന കുറഞ്ഞ സാന്ദ്രതയിലാണുളളത്, ഇത് 19 രാജ്യങ്ങളിൽ ഖനനം ചെയ്യുന്നു. ഇങ്ങനെ ഖനനം ചെയ്യുന്ന യുറേനിയം ആണവനിലയങ്ങളിൽ  യുറേനിയം -235 ന് ഒപ്പം ഉപയോഗിച്ച് താപോർജ്ജം ഉണ്ടാക്കുകയും അതിൽ നിന്നും വൈദ്യുതോത്പാദനത്തിനുളള ടർബൈനുകളെ കറക്കുകയും ചെയ്യുന്നു.
ആണവോർജ്ജം ലോകത്തിന്റെ ഊർജ്ജത്തിന്റെ 6% ഉം ലോകത്തിലെ വൈദ്യുതിയുടെ 13-14% ഉം സംഭാവന ചെയ്യുന്നു. ആണവോർജ്ജ ഉത്പാദനം അപകടകരമായ ആണവ മലിനീകരണം ഉണ്ടാക്കുന്നു. പ്രത്യേകിച്ചും, ആണവോർജ്ജ സങ്കേതങ്ങൾ ഓരോ വർഷവും ലോകമെമ്പാടും ഏകദേശം 200,000 മെട്രിക് ടൺ താഴ്ന്നതും ഇടത്തരം നിലവാരമുള്ളതുമായ മാലിന്യങ്ങളും (LILW) 10,000 മെട്രിക് ടൺ ഉയർന്ന തലത്തിലുള്ള മാലിന്യങ്ങളും (HLW) ഉത്പാദിപ്പിക്കുന്നു.
കരഭൂമി
താരതമ്യത്തിന്റെ വ്യാപ്തിയനുസരിച്ച് കരഭൂമിയെ പുനസ്ഥാപിക്കാവുന്നതും അല്ലാത്തതുമായ വിഭവമായി കണക്കാക്കാം. ഭൂമി പുനരുപയോഗിക്കാൻ കഴിയും, പക്ഷേ ആവശ്യാനുസരണം പുതിയ ഭൂമി സൃഷ്ടിക്കാൻ കഴിയില്ല, അതിനാൽ സാമ്പത്തിക വീക്ഷണകോണിൽ നിന്ന്നോക്കുമ്പോൾ ഇത് തികച്ചും അനിലാസ്തിക ലഭ്യത മാത്രമുളള ഒരു സ്ഥാവര വിഭവമാണ്.
പുനസ്ഥാപിക്കാവുന്ന വിഭവങ്ങൾ
വലത്ത്‌|ലഘുചിത്രം| [[ത്രീ ഗോർജസ് അണക്കെട്ട്|ത്രീ ഗോർജസ് ഡാം, ലോകത്തിലെ ഏറ്റവും വലിയ അക്ഷയോർജ്ജ ഉൽപാദന കേന്ദ്രം.]] പുനസ്ഥാപിക്കാവുന്ന വിഭവങ്ങൾ എന്നറിയപ്പെടുന്ന പ്രകൃതി വിഭവങ്ങൾ പ്രകൃതിദത്ത പരിസ്ഥിതിയിൽ  സ്വാഭാവിക പ്രക്രിയകളാൽ  പുനസ്ഥാപിക്കപ്പെടുന്നു. ജലം, വനം, സസ്യങ്ങൾ ജന്തുജാലങ്ങൾ എന്നിവയെല്ലാം അവയെ നാം എത്രകാലത്തോളം സംരക്ഷിച്ചു നിലനിർത്തുന്നുവോ അത്രയും കാലം പുനസ്ഥാപിക്കാവുന്ന വിഭവങ്ങളായിതുടരും. മണ്ണിന്റെ പുഷ്ടിയും ഫലഫൂയിഷ്ടതയും വളരെക്കാലത്തേയ്ക്ക് അഭിവൃദ്ധിപ്പെടുത്തുകയും സസ്യജന്തുജാലങ്ങളുടെ ആവാസവ്യവസ്ഥയെ പരിപോഷിപ്പിക്കുകയുും ചെയ്യുന്ന ഒന്നാണ് സുസ്ഥിര കൃഷി. തെറ്റായ വ്യാവസായിക രീതികളും പ്രവണതകളും ഒരു ആവാസവ്യവസ്ഥയ്ക്ക് ഭീഷണിയാകും എന്നതിൻ്റെ തെളിവാണ് അമിത മത്സ്യബന്ധനം മൂലം കടലിലെ ജീവജാതികൾ നാശോന്മുഖമായത്. വ്യവസ്ഥാപിതമല്ലാത്ത വ്യാവസായികരീതികൾ പരിപൂർണ വിഭവ അപക്ഷയത്തിലേയ്ക്ക് നയിക്കും.
അവലംബം
വർഗ്ഗം:സ്ഥലം വർഗ്ഗം:പുനരുപയോഗ യോഗ്യമല്ലാത്ത വിഭവങ്ങൾ വർഗ്ഗം:പ്രകൃതി വിഭവങ്ങൾ
മരയോന്ത്
ഓന്തുകളിലെ ഒരു വിഭാഗമാണ് മരയോന്ത്. Indian chamaeleon. പൊതുവെ പച്ച നിറമാണ്. 15 ഇഞ്ച് വലിപ്പം വരും. വാലിന് 8 ഇഞ്ചോളം നീളം വരും. ഏതുഭാഗത്തേക്കും തിരിക്കാൻ പറ്റുന്ന കണ്ണുകളുണ്ട്. പുറകിലേക്കും കാണാൻ പറ്റും. ശരീരത്തിന്റെ രണ്ടിരട്ടിയോളം നീളമുള്ള നാക്ക് ഉപയോഗിച്ചാണ് ഇര പിടിക്കുന്നത്. നാവിന്റെ അറ്റത്തുള്ള പശയിൽ ഇരയെ ഒട്ടിച്ചെടുത്ത് കഴിക്കുന്നു.രണ്ടുഭാഗത്തേക്കും വിടർന്നു നിൽക്കുന്ന നഖങ്ങളുള്ള വിരലുകളുണ്ട്.വാലുകൾ ചുരുട്ടിവയ്ക്കാവുന്നവയാണ്. ത്വക്കിന്റെ നിറം മാറ്റാൻ കഴിവുള്ളവയാണ്.
ആഹാരം
ചിതലുകൾ ചീവീടുകൾ, പുൽച്ചാടികൾ എന്നിവയാണ് ഭക്ഷണം. ലാർവകളേയും ഭക്ഷിക്കുന്നു.
പെരുംപതലി
ലോറേസീ സസ്യകുടുംബത്തിലെ ഒരു ചെറുമരമാണ് പതലി അഥവാ പെരുംപതലി. . തെക്കെ ഇന്ത്യയിലും ശ്രീലങ്കയിലും കാണുന്ന ഈ നിത്യഹരിതവൃക്ഷം 10 മീറ്ററോളം ഉയരം വയ്ക്കുന്നു. ഉപശാഖകളുടെ അറ്റത്ത് തിങ്ങി നിൽക്കുന്ന ഇലകൾ ലഘുപത്രങ്ങളാണ്. ഇലകളുടെ മുകൾ ഭാഗം പൊതുവിൽ മിനുസമുള്ളതാണ്. സിരകളുടെ ഉപരിതലം രോമാവൃതമാണ്. ഇലകളുടെ അടിഭാഗം മഞ്ഞകലർന്ന വെള്ളനിറത്തിൽ രോമാവൃതമാണ്. ഏകലിംഗപുഷ്പങ്ങൾ ഇളം മഞ്ഞ നിറമുള്ളവയാണ്. ആൺപൂക്കളും പെൺപൂക്കളും വ്യത്യസ്ത മരങ്ങളിൽ വിരിയുന്നു.
മരയോന്ത്
പ്രജനനം
തണുപ്പുകാലം തുടങ്ങുമ്പോൾ മണ്ണിൽ ഒരടിയോളം താഴ്ചയിലുണ്ടാക്കുന്ന കുഴിയിൽ 10-40 മുട്ടകൾ ഐടുന്നു. ഇവ മൂന്നുമാസം കൊണ്ട് വിരിയുന്നു.
പെരുംപതലി
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം
മരയോന്ത്
സംരക്ഷണം
ഇടത്ത്‌|ലഘുചിത്രം|Indian chameleon
ഇന്ത്യൻ വന്യജീവി സംരക്ഷണ നിയമത്തിന്റെ രണ്ടാം പട്ടികയിലുള്ള ജീവിയാണ്.
ടോവരിയ
ജമൈക്ക, തെക്കെ അമേരിക്ക എന്നിവിടങ്ങളിലെ തദ്ദേശവാസിയായ ടോവരിയ ഔഷധസസ്യത്തിന്റെ ഒരു ജനുസാണ്. ടോവരിയ പെൻഡുലയും ടോവരിയ ഡിഫ്യൂസയുമാണ് ഇതിലെ രണ്ടുസ്പീഷീസുകൾ. ടോവറീയേസി കുടുംബത്തിലെ ഒരേയൊരു ജനുസ്സാണ് ഇത്.
അവലംബം
വർഗ്ഗം:ഒരു ജനുസ് മാത്രമുള്ള സസ്യകുടുംബങ്ങൾ വർഗ്ഗം:സസ്യജനുസുകൾ വർഗ്ഗം:ഔഷധസസ്യങ്ങൾ വർഗ്ഗം:യുഡികോട്ടുകൾ എന്ന ക്ലേയ്ഡിൽ ഉൾപ്പെടുന്ന സസ്യങ്ങൾ വർഗ്ഗം:ബ്രാസിക്കേൽസ് വർഗ്ഗം:മെക്സിക്കോയിലെ സസ്യജാലം
സ്വപൻദാസ് ഗുപ്ത
മാധ്യമപ്രവർത്തകനും രാഷ്ട്രീയ നിരീക്ഷകനുമാണ് സ്വപൻദാസ് ഗുപ്ത(ജനനം: 3 ഒക്ടോബർ 1955). 2015 ൽ പത്മഭൂഷൺ പുരസ്കാരത്തിന് അർഹനായി.
ജീവിതരേഖ
കൊൽക്കത്തയിൽ പ്രമുഖ വാണിജ്യ കുടുംബത്തിൽ ജനിച്ചു. ഡൽഹി സർവകലാശാലയിൽ നിന്ന് രണ്ടാം റാങ്കോടെ ചരിത്രത്തിൽ ബിരുദം നേടി. പിന്നീട് ചരിത്രത്തിൽ ബിരുദാനന്തര ബിരുദവും പി.എച്ച്.ഡിയും നേടി. 1984 ൽ ഓക്സ്ഫോർഡിലെ നഫീൽഡ്സ് കോളേജിൽ, ഇൻലാക്സ് സ്കോളർഷിപ്പോടെ ഗവേഷകനായി. 1986 ൽ ദ സ്റ്റേറ്റ്സ്മാൻ പത്രത്തിൽ ലേഖകനായി. ദ സ്റ്റേറ്റ്സ്മാൻ, ഡെയിലി ടെലിഗ്രാഫ്, ടൈംസ് ഓഫ് ഇന്ത്യ, ഇന്ത്യൻ എക്സ്പ്രസ് തുടങ്ങിയ മാധ്യമങ്ങളിൽ പ്രമുഖ സ്ഥാനം വഹിച്ചു. ഇന്ത്യാ ടുഡേയിൽ മാനേജിംഗ് എഡിറ്ററായിരുന്നു. ഇന്ത്യൻ ടെലിവിഷൻ രംഗത്തെയും പ്രമുഖ സാന്നിധ്യമാണ്. എൻ.ഡി.ടി.വി യിൽ മണിശങ്കർ അയ്യരോടൊപ്പം 'പൊളിറ്റിക്കലി ഇൻകറക്ട്' എന്ന രാഷ്ട്രീയ സംവാദ പരിപാടി അവതരിപ്പിച്ചിരുന്നു.
വിമർശനങ്ങൾ
ടി.വി. ചാ­നൽ ചർച്ചകളിൽ പൊതുവെ ബി.ജെ.പി അനുകൂല നിലപാടുകൾ സ്വീകരിക്കുന്നത് വിമർശിക്കപ്പെട്ടിട്ടുണ്ട്.
പുറം കണ്ണികൾ
വർഗ്ഗം:ഇന്ത്യയിലെ പത്രപ്രവർത്തകർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:1955-ൽ ജനിച്ചവർ വർഗ്ഗം:സെപ്റ്റംബർ 3-ന് ജനിച്ചവർ
വെനെസ്വേലയിലെ സ്ത്രീകൾ
വെനെസ്വേലയിലെ സ്ത്രീകൾ തെക്കേ അമെരിക്കയിലെ വെനെസ്വേലയിൽ ജീവിക്കുന്ന സ്ത്രീകളാണ്. ഗ്രാമപ്രദേശത്തും പട്ടണപ്രദേശത്തും താമസിക്കുന്ന സ്ത്രീകളുടെ റോൾ വ്യത്യസ്തമാണ്. പാരമ്പര്യമായി, വെനെസ്വേലയിലെ സ്ത്രീകൾ വീട്ടുജോലികളോ അതുമായി ബന്ധപ്പെട്ട മറ്റു ജോലികളോ ആണൂ ചെയ്തിരുന്നത്. ഗ്രാമ പിന്നാക്ക പ്രദേശങ്ങളിൽ, വെനെസ്വേലയിലെ സ്ത്രീകൾ, പുരുഷന്മാരോടൊപ്പം ശാരീരികാദ്ധ്വാനം കൂടുതലുള്ള ജോലികളിലേർപ്പെടുന്നു. സൗദര്യമത്സരത്തിൽ പങ്കെടുത്ത് അവിടത്തെ സ്ത്രീകൾ വിപണിയുടെ ഭാഗമാകുന്നു.
സ്ത്രീകൾക്കെതിരായ അക്രമം
സ്ത്രീകൾക്കെതിരായ അക്രമം iവെനെസ്വേലയിലെ ഒരു പ്രധാന പ്രശ്നമാണ്. 2007ൽ, ഈ രാജ്യം, Ley Organica Sobre el Derecho de las Mujeres a una Vida Libre de Violencia എന്ന (അക്രമത്തിനെതിരായ ഒരു നിയമം) പാസ്സാക്കി.
അവലംബം
വർഗ്ഗം:സ്ത്രീത്വം രാജ്യം തിരിച്ച്
ജന്മദിനം (കഥ)
നടുവിൽ|ലഘുചിത്രം മലയാളത്തിന്റെ വിഖ്യാതനായ കഥാകാരൻ വൈക്കം മുഹമ്മദ് ബഷീർ  1945   ൽ രചിച്ച സരളമായ ഒരു കഥയാണ് ജന്മദിനം. എട്ടോളം കഥകൾ ഉൾപ്പെടുന്ന ജന്മദിനം എന്ന കഥാസമാഹാരത്തിലാണ് ഈ കഥ ഉൾപ്പെടുത്തിയിരിക്കുന്നത്. ബഷീറിന്റെ തന്നെ എഴുതുന്ന രൂപത്തിൽ രചിക്കപ്പെട്ട ഈ കൃതി അദ്ദേഹത്തിന്റെ  ഒരു ജന്മദിനത്തെ അനുസ്മരിക്കുന്നു.
കഥ
പുറമെനിന്നു കാണുന്നതിൽ നിന്ന് വ്യത്യസ്തമായി  മുഴുപട്ടിണിയിലാകുന്ന  ബഷീറിനെയാണ് ജന്മദിനത്തിൽ നാം കാണുന്നത്. ഇടനേരങ്ങളിൽ സന്ദർശനത്തിനായെത്തുന്ന പ്രമുഖർ ഒന്നും തന്നെ അദ്ദേഹത്തിന്റെ വിശപ്പിനെക്കുറിച്ച്  ചോദിക്കുന്നില്ല അവരെല്ലാവരും ഗൗരവമാർന്ന സാമൂഹ്യ പ്രശ്നങ്ങളിൽ മുഴുകുന്നു. മനുഷ്യന്റെ അടിസ്ഥാന പ്രശ്നം വിശപ്പാണെന്ന  ആശയം മുന്നോട്ട് വക്കുന്നതിന് അദ്ദേഹത്തിന് സാധിച്ചിട്ടുണ്ട്.വിശപ്പകറ്റാനായി എത്തുന്ന കുട്ടികളെ കള്ളനാണയം നൽകി  പറ്റിക്കുക വഴി സമകാലിക യുവത്വത്തിന്റെ  കപടമുഖം  വലിച്ചു ചീന്തുകയാണ്  ബഷീർ ചെയ്യുന്നത്. ഒടുവിൽ തന്റെ ജന്മദിനത്തിലെ  സുഖനിദ്രയ്ക്ക് വേണ്ടി  അയൽപക്കത്തെ  ഭക്ഷണം കട്ടെടുക്കുന്നതിലേക്ക് ബഷീർ എത്തുന്നു.ഇത്തരത്തിൽ വിശപ്പ് എന്ന വികാരത്തെ  ചിത്രീകരിക്കുന്നതിൽ  ബഷീർ വിജയിച്ചിരിക്കുന്നു
അവലംബം
വർഗ്ഗം:കഥ വർഗ്ഗം:വൈക്കം മുഹമ്മദ് ബഷീർ എഴുതിയ കൃതികൾ
ഗുർബക്സ് സിങ്ങ്
1964 ലെ ഒളിമ്പിക്സിൽ സ്വർണ്ണ മെഡൽ നേടിയ ഇന്ത്യൻ ദേശീയ ഹോക്കി ടീമിന്റെ അംഗമായ ഇന്ത്യയിലെ ഒരു മുൻ ഫീൽഡ് ഹോക്കി താരമാണ് ഗുർബക്സ് ("Gurbaksh")സിങ്ങ് .1968 ലെ മോൺട്രിയൽ ഒളിമ്പിക് ഗെയിംസിൽ ഇന്ത്യക്ക് വേണ്ടി വെങ്കലമെഡൽ നേടി. 1977-ലെ മെക്സിക്കോ സിറ്റി ഒളിമ്പിക്സിൽ ഇന്ത്യൻ ഹോക്കി ടീമിന്റെ കോച്ചായിരുന്നു. കായികരംഗത്ത് രാജ്യത്തിന് നൽകിയ സംഭാവനയിൽ പരിഗണിച്ച് ഗുർബക്സിന് 1966 ൽ അർജുന അവാർഡ് നൽകി ആദരിച്ചു.
പെഷവാറിലാണ് ഗുർബുക്സ് സിങ്ങ് ജനിച്ചത്. പാകിസ്താനിലെ റാവൽപിണ്ടിയിൽ വളർന്നു. വിഭജനത്തിന് ശേഷം കുടുംബം ആദ്യം ലക്നൗവിലേക്ക് പോയി, പിന്നീട് മൗവിലേയ്ക്കും താമസം മാറ്റി.മീററ്റിൽ നിന്നും ഗുർബുക്സ് സിംഗ് ബിരുദമെടുത്തു. 1957 ൽ അദ്ദേഹം കൽക്കട്ടയിലേക്ക് താമസം മാറി. കൽക്കട്ട നഗരം ആത്യന്തികമായി അദ്ദേഹത്തിന്റെ സ്ഥിരം സ്വവസതിയായി മാറി. തുടക്കത്തിൽ ഗുർബക്സ് ബാഡ്മിന്റണിൽ ശ്രദ്ധ കേന്ദ്രീകരിക്കാൻ ശ്രമിച്ചുവെങ്കിലും ലക്നൗവിലെ സ്കൂളിന് വേണ്ടി ഹോക്കി കളിക്കാൻ തുടങ്ങി.
ഗുർബക്സ് പതിനേഴു വയസ്സുള്ളപ്പോൾ ഹോക്കി കളിക്കാൻ തുടങ്ങി. 1954-55 ൽ അദ്ദേഹം ആഗ്ര സർവകലാശാലയെ പ്രതിനിധീകരിച്ചു. ഒരു വർഷം കഴിഞ്ഞ് ഒബായദുല്ലാ ഗോൾഡ് കപ്പ് ഹോക്കി ചാമ്പ്യൻഷിപ്പിൽ വിജയിക്കുകയും ചെയ്തു. 1957 ലെ ഈസ്റ്റ് ബംഗാൾ ക്ലബിൽ ആദ്യമായി ഗുർബക്സ് സിംഗ് കളിക്കുകയും ആ വർഷം ബൈറ്റൻ കപ്പിൽ അവരുടെ ആദ്യ വിജയത്തിൽ സ്വാധീനം ചെലുത്തുകയും ചെയ്തു. കൽക്കട്ട കസ്റ്റംസിൽ 1957 മുതൽ 1965 വരെ കൽക്കട്ട കസ്റ്റംസിക്കു വേണ്ടി കത്തിലിറങ്ങിയ അദ്ദേഹം 1968 മുതൽ 1980 വരെ മോഹൻ ബഗനു വേണ്ടിയാണ് കളിച്ചത്. ആഭ്യന്തര ഹോക്കി കരിയറിലെ ഏറ്റവും മികച്ച പ്രകടനങ്ങളാണ് അദ്ദേഹത്തിന്റെ കരിയറിലെ ഏറ്റവും മികച്ച പ്രകടനമായി വിലയിരുത്തപ്പെടുന്നത്.
അന്താരാഷ്ട്ര ഹോക്കി ജീവിതം
1968 ൽ വിരമിച്ച അദ്ദേഹം പരിശീലിക്കുകയും അമ്പയർമാരെ ചുമത്തുകയും ചെയ്തു. ബാങ്കോക്കിൽ നടന്ന 1966 ഏഷ്യൻ ഗെയിംസിൽ ഗോൾബോക്സ് ഗോൾഡ് നേടി. 1967 ൽ ഹാംബർഗ് ഫെസ്റ്റിവലിലും, ജർമ്മനിയിലും, ജപ്പാനിലും 1967 ൽ ലങ്കയിലും, 1967 ൽ ലണ്ടനിലെ പ്രീ-ഒളിംപിക് ടൂർണമെന്റിലും ഇന്ത്യയെ നയിച്ചു. 1941 ലെ ഒളിമ്പിക്സിൽ പൃഥ്പാൽ സിങ്ങിനൊപ്പം അദ്ദേഹം ജോയിന്റ് ക്യാപ്റ്റൻ ആയിരുന്നു. ഇന്ത്യ ആദ്യമായി ഒരു വെങ്കലം കൊണ്ട് തൃപ്തിപ്പെടേണ്ടിവന്നു.
1968 ലെ അന്താരാഷ്ട്ര രംഗം മുതൽ വിരമിച്ചതിനു ശേഷം ഗുർബക്സ് സിംഗ് കോച്ചിംഗും അമ്പയറുമായി. 1982 ഏഷ്യൻ ഗെയിംസിന്റെ മേൽനോട്ടം ഇദ്ദേഹത്തിനായിരുന്നു. 1974-75 ൽ ഫ്രഞ്ച് ടീമിന്റെ പരിശീലകനായിരുന്ന അദ്ദേഹം 1976 മോൺട്രിയൽ ഒളിമ്പിക്സിനായി ഇന്ത്യൻ ടീമിനെ പരിശീലിപ്പിച്ചു. 1973, 1980-85 വർഷങ്ങളിൽ ദേശീയ സെലക്ടറും  1973 ലോകകപ്പും 1983 ചാമ്പ്യൻസ് ട്രോഫി സമയത്തും ഇന്ത്യൻ ടീമിന്റെ മാനേജറായി.
1966 ഏഷ്യൻ ഗെയിംസിൽ ഇന്ത്യൻ ടീമിന്റെ വിജയത്തോടെ അർജ്ജുന പുരസ്കാരം ഗുർബക്സ് സിംഗിന് ലഭിച്ചു. 2013 ൽ വിവിധ മേഖലകളിൽ മികച്ച നേട്ടം കൈവരിച്ചവർക്ക് പശ്ചിമ ബംഗാൾ ഗവൺമെന്റ് ഏർപ്പെടുത്തിയ "ബംഗാ വിഭൂഷൺ" എന്ന പദവി അദ്ദേഹത്തിന് ലഭിച്ചു. 2013 ൽ പശ്ചിമ ബംഗാളിലെ ഗവർണറായിരുന്ന എം.കെ. നാരായണൻ, സ്പോർട്സിൽ മികച്ച പ്രകടനം കാഴ്ചവെച്ചതിനുള്ള അവാർഡായ ലൈഫ് ടൈം അച്ചീവ്മെന്റ് പുരസ്ക്കാരം ലഭിച്ചു.
ഇൻഡ്യൻ ഹോക്കി ടീമിനെ 50 വർഷത്തിനിടയിൽ വിവിധ കഴിവുകളിലൂടെ സേവിക്കുകയാണിദ്ദേഹം. ഇന്ത്യൻ ഹോക്കിയിലെ മികച്ച കളിക്കാരിലൊരാളായിരുന്നു അദ്ദേഹം.
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:ഒളിമ്പിക് സ്വർണമെഡൽ ജേതാക്കൾ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:ഏഷ്യൻ ഗെയിംസ് സ്വർണമെഡൽ ജേതാക്കൾ
ഹിമാലയൻ കാട
ഉത്തരഭാരതത്തിൽ ജീവിച്ചിരുന്ന ഒരു പക്ഷിയാണ് ഹിമാലയൻ കാട (Himalayan quail). Ophrysia superciliosa എന്ന ശാസ്ത്രനാമത്തിൽ അറിയപ്പെട്ടിരുന്ന ഹിമാലയൻ കാടയെ അവസാനമായി രേഖപ്പെടുത്തിയത് 1876 ൽ മസ്സൂറിക്ക് സമീപം വച്ചായിരുന്നു. ഇത് കാടകളുടെ ഫാസിയാനിഡെ കുടുംബത്തിൽ ഉൾപ്പെടുന്നു.
അവലംബം
വർഗ്ഗം:വംശനാശം സംഭവിച്ച പക്ഷികൾ വർഗ്ഗം:ഇന്ത്യയിലെ പക്ഷികൾ വർഗ്ഗം:കാടകൾ
കപ്പക്കട
വർഗ്ഗം:ആലപ്പുഴ ജില്ലയിലെ ഗ്രാമങ്ങൾ
ചെമ്പഞ്ചേരി
കാസർഗോഡ് ജില്ലയിലെ ബളാൽ ഗ്രാമ പഞ്ചായത്തിൽ ഉൾപ്പെടുന്ന സ്ഥലമാണ് ചെമ്പഞ്ചേരി.പട്ടിക വർഗ്ഗക്കാരായ മലവേട്ടുവരും മാവിലരുമാണ് കൂടുതലായും വസിക്കുന്നത്.ക്രിസ്തു മത വിശ്വാസികളാണ് മറ്റൊരു വിഭാഗം.മലയോര മേഖലയായ ഇവിടുത്തെ ജനങ്ങളുടെ പ്രധാന വരുമാന മാർഗ്ഗം കൃഷിയും കൂലിപ്പണിയുമാണ്.അവികസിത പ്രദേശമായ ചെമ്പഞ്ചേരിയിൽ ആവശ്യത്തിനുള്ള റോ‍‍ഡ് ,കുടിവെള്ളം എന്നീ സൗകര്യങ്ങൾ പരിമിതമാണ്.ബളാൽ ഗവൺമെന്റ് ഹയർ സെക്കണ്ടറി സ്കൂൾ,സെന്റ് ജൂഡ്സ് ഹയർ സെക്കണ്ടറി സ്കൂൾ വെള്ളരിക്കുണ്ട് എന്നിവിടങ്ങളിലാണ് കുട്ടികൾ പ്രധാനമായും പഠിക്കുന്നത്.
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഇന്ത്യ ഓഫീസ്
ലഘുചിത്രം|275x275ബിന്ദു| 1866-ലെ ഫോറിൻ ആൻഡ് കോമൺവെൽത്ത് ഓഫീസിന്റെ കെട്ടിടത്തിന്റെ പടിഞ്ഞാറൻ അല്ലെങ്കിൽ പാർക്ക് എൻഡ്. പിന്നീട് ഇത് ഫോറിൻ, ഇന്ത്യ ഓഫീസുകൾ ഏറ്റെടുത്തു, അതേസമയം ഹോം, കൊളോണിയൽ ഓഫീസുകൾ വൈറ്റ്ഹാൾ എൻഡ് ഏറ്റെടുത്തു. ബ്രിട്ടീഷ് ഇന്ത്യയിലെവൈസ്രോയിയുംഇന്ത്യൻ പ്രവിശ്യകളിലെ മറ്റ് ഉദ്യോഗസ്ഥരും മുഖേനയുള്ള ഭരണത്തിന്റെ മേൽനോട്ടം വഹിക്കുന്നതിനായി 1858 -ൽ ലണ്ടനിൽ സ്ഥാപിതമായ ഒരു ബ്രിട്ടീഷ് സർക്കാർ വകുപ്പായിരുന്നു ഇന്ത്യ ഓഫീസ്. ഈ ഓഫീസിൻ്റെ പരിധിയിലുള്ള പ്രദേശങ്ങളിൽ ഇന്ത്യൻ ഉപഭൂഖണ്ഡത്തിലെ ആധുനിക കാലത്തെ മിക്ക രാജ്യങ്ങളും അതുപോലെ യെമനും ഇന്ത്യൻ മഹാസമുദ്രത്തിന് ചുറ്റുമുള്ള മറ്റ് പ്രദേശങ്ങളും ഉൾക്കൊള്ളുന്നു. കൗൺസിൽ ഓഫ് ഇന്ത്യ ഔപചാരികമായി നിയമിക്കുന്ന, ബ്രിട്ടീഷ് കാബിനറ്റിൽ അംഗമായ, ഇന്ത്യയുടെ സ്റ്റേറ്റ് സെക്രട്ടറിയായിരുന്നു ഈ വകുപ്പിന്റെ തലവൻ.
ബ്രിട്ടീഷ് ഈസ്റ്റ് ഇന്ത്യാ കമ്പനിയിൽ നിന്ന് (1600-1858) ബ്രിട്ടീഷ് ഗവൺമെൻ്റ് ഇന്ത്യയുടെ ഭരണം ഏറ്റെടുത്തപ്പോൾ, അതുവരെ കാര്യങ്ങൾ കൈകാര്യം ചെയ്തു വന്നിരുന്ന ബോർഡ് ഓഫ് കൺട്രോളിന് (1784-1858) പകരമായി ഇന്ത്യാ ഓഫീസ് (1858-1947) നിലവിൽ വന്നു. ഇന്ത്യയുടെയും പാകിസ്ഥാന്റെയും സ്വാതന്ത്ര്യത്തോടെ 1947-ൽ ഒരു സർക്കാർ വകുപ്പെന്ന നിലയിൽ ഇന്ത്യാ ഓഫീസ് ഇല്ലാതായി. പുതിയ രാജ്യങ്ങളുമായുള്ള യുണൈറ്റഡ് കിംഗ്ഡത്തിന്റെ ബന്ധങ്ങളുടെ ഉത്തരവാദിത്തം കോമൺവെൽത്ത് റിലേഷൻസ് ഓഫീസിലേക്ക് (മുമ്പ് ഡൊമിനിയൻസ് ഓഫീസ്) മാറ്റി.
ഇന്ത്യാ ഓഫീസിന്റെ ഉത്ഭവം (1600–1858)
ഈസ്റ്റ് ഇന്ത്യാ കമ്പനി 1600-ൽ സ്ഥാപിതമായ ഇംഗ്ലീഷ് വ്യാപാരികളുടെ ഒരു ജോയിന്റ്-സ്റ്റോക്ക് കമ്പനിയാണ്, അവർക്ക് ചാർട്ടറുകളുടെ ഒരു പരമ്പരയിലൂടെ, കേപ് ഓഫ് ഗുഡ് ഹോപ്പിനും ദ്വീപിനും മഗല്ലൻ കടലിടുക്കിനും ഇടയിലുള്ള ഭൂമിയായി നിർവചിക്കപ്പെടുന്ന "ഇൻഡീസുമായി" ഇംഗ്ലീഷ് വ്യാപാരത്തിനുള്ള പ്രത്യേക അവകാശങ്ങൾ ലഭിച്ചു. "ഇന്ത്യ" എന്ന പദം സിന്ധു നദിയുടെ പേരിൽ നിന്നാണ് ഉരുത്തിരിഞ്ഞത്.ഏഷ്യയിലെ തെക്ക്, കിഴക്കൻ ഇൻഡീസിലുടനീളം കമ്പനി ഉടൻ തന്നെ "ഫാക്ടറികളുടെ" ഒരു ശൃംഖല സ്ഥാപിച്ചു. 250 വർഷത്തിനിടയിൽ കമ്പനി അതിന്റെ അടിസ്ഥാന സ്വഭാവത്തിലും പ്രവർത്തനങ്ങളിലും കാര്യമായ നിരവധി മാറ്റങ്ങൾക്ക് വിധേയമായി.
1698 ന് ശേഷം പഴയതും പുതിയതുമായ കമ്പനികൾ തമ്മിലുള്ള മത്സരത്തിന്റെ ഫലമായി 1709 ൽ ഈസ്റ്റ് ഇൻഡീസിലേക്കുള്ള യുണൈറ്റഡ് കമ്പനി ഓഫ് മർച്ചന്റ്സ് ട്രേഡിങ്ങ് രൂപീകരിച്ചു. ഈ 'പുതിയ' ഈസ്റ്റ് ഇന്ത്യാ കമ്പനി 18-ാം നൂറ്റാണ്ടിന്റെ രണ്ടാം പകുതിയിൽ ചിതറിയ ഏഷ്യൻ വ്യാപാര താൽപ്പര്യങ്ങളുള്ള ഒരു വാണിജ്യ സ്ഥാപനത്തിൽ നിന്ന് ദക്ഷിണേഷ്യയിലെ ഒരു പ്രധാന പ്രാദേശിക ശക്തിയായി രൂപാന്തരപ്പെട്ടു, അതിന്റെ ആസ്ഥാനം ബംഗാളിൽ ആയിരുന്നു. ഈ വികസനത്തിന്റെ രാഷ്ട്രീയ പ്രത്യാഘാതങ്ങൾ ഒടുവിൽ 1784-ൽ ബ്രിട്ടീഷ് ഗവൺമെന്റിനെ കമ്പനിയുടെ ഇന്ത്യൻ നയങ്ങളിൽ മേൽനോട്ടം വഹിക്കാൻ ലണ്ടനിൽ സ്റ്റാൻഡിംഗ് കമ്മീഷണർമാരെ(ബോർഡ് ഓഫ് കൺട്രോൾ) സ്ഥാപിക്കാൻ കാരണമായി.
കമ്പനിയുടെ പദവിയിലെ ഈ മാറ്റം,മറ്റ് ഘടകങ്ങൾക്കൊപ്പം 1813-ലെയും,1833-ലെയും പാർലമെന്റ് നിയമങ്ങളിലേക്ക് നയിച്ചു. ഇത് ഈസ്റ്റ് ഇൻഡീസുമായുള്ള ബ്രിട്ടീഷ് വ്യാപാരം എല്ലാ ഷിപ്പിംഗിനും തുറന്നുകൊടുക്കുകയും കമ്പനി വാണിജ്യ പ്രവർത്തനങ്ങളിൽ നിന്ന് പൂർണ്ണമായും പിന്മാറുകയും ചെയ്തു.ബോർഡിന്റെ മേൽനോട്ടത്തിൽ 1858-ലെ പുനഃസംഘടനവരെ ബ്രിട്ടീഷ് ഇന്ത്യാ ഗവൺമെന്റിന്റെ ഉത്തരവാദിത്തം കമ്പനി തുടർന്നു.
ഈ മാറ്റങ്ങളിൽ ഭൂരിഭാഗവും ലണ്ടൻ നഗരത്തിലെ ഈസ്റ്റ് ഇന്ത്യാ ഹൗസിലെ കമ്പനി ഓർഗനൈസേഷന്റെ അടിസ്ഥാന ഘടനയിൽ വലിയ മാറ്റമൊന്നും വരുത്തിയില്ല.സ്ഥിരം ഉദ്യോഗസ്ഥർ കമ്പനി ബിസിനസിന്റെ ദൈനംദിന നടത്തിപ്പിന് ഉത്തരവാദികളായിരുന്നു. വെസ്റ്റ്മിൻസ്റ്ററിലെ സർക്കാർ കെട്ടിടങ്ങൾക്ക് സമീപം ബോർഡ് ഓഫ് കൺട്രോൾ അതിന്റെ പ്രത്യേക ഓഫീസ് പരിപാലിച്ചിരുന്നു.
ഇന്ത്യ ഓഫീസ് റെക്കോർഡുകൾ
ഈസ്റ്റ് ഇന്ത്യാ കമ്പനി(1600–1858),ബോർഡ് ഓഫ് കൺട്രോൾ അല്ലെങ്കിൽ ബോർഡ് ഓഫ് കമ്മീഷണർ ഫോർ ദി അഫയേഴ്സ് ഓഫ് ബ്രിട്ടീഷ് ഇന്ത്യ (1784–1858),ഇന്ത്യാ ഓഫീസ് (1858–1947),ബർമ്മ ഓഫീസ് (1937-1948) കൂടാതെ നാല് പ്രധാന സ്ഥാപനങ്ങളുമായി ഔദ്യോഗികമായി ബന്ധപ്പെട്ടിരുന്ന വിദേശത്തുള്ള നിരവധി ബ്രിട്ടീഷ് ഏജൻസികൾ എന്നിവയുടെ ആർക്കൈവുകളുടെ ശേഖരമാണ് ഇന്ത്യാ ഓഫീസ് റെക്കോർഡ്സ്.ഇന്നത്തെ മധ്യേഷ്യ,മിഡിൽ ഈസ്റ്റ്,ആഫ്രിക്ക,ദക്ഷിണേഷ്യ തെക്കുകിഴക്കൻ ഏഷ്യ എന്നിവയുടെ പ്രദേശങ്ങളും 1947 ന് മുമ്പുള്ള അവരുടെ ഭരണവും ആണ് ഇന്ത്യ ഓഫീസ് റെക്കോർഡ്സ് ശ്രദ്ധ കേന്ദ്രീകരിക്കുന്നത്.ഇന്ത്യയിലെ ബ്രിട്ടീഷ് അനുഭവവുമായി ബന്ധപ്പെട്ട സ്വകാര്യ പേപ്പറുകളുടെ 300-ലധികം ശേഖരങ്ങളും 3,000-ലധികം ചെറിയ നിക്ഷേപങ്ങളും ഇന്ത്യാ ഓഫീസ് റെക്കോർഡ്സിൻറെ ഔദ്യോഗിക ആർക്കൈവുകലിലുണ്ട്.
മുമ്പ് ഇന്ത്യാ ഓഫീസ് ലൈബ്രറിയിൽ സൂക്ഷിച്ചിരുന്ന ഇന്ത്യാ ഓഫീസ് റെക്കോർഡ്സ്, ബ്രിട്ടനിലെ പബ്ലിക് റെക്കോർഡ്‌സിന്റെ ഭാഗമായി ലണ്ടനിലെ ബ്രിട്ടീഷ് ലൈബ്രറിയുടെ ഏഷ്യ,പസഫിക്,ആഫ്രിക്ക ശേഖരങ്ങളുടെ ഭാഗമായാണ് ഇപ്പോൾ കൈകാര്യം ചെയ്യുന്നത്.ഇത് പൊതുജനങ്ങൾക്കായി തുറന്നിരിക്കുന്നു.70,000 വാല്യങ്ങൾ ഔദ്യോഗിക പ്രസിദ്ധീകരണങ്ങളും 105,000 കയ്യെഴുത്തുപ്രതികളും അച്ചടിച്ച ഭൂപടങ്ങളും ഉൾപ്പെടെ 14 കിലോമീറ്റർ വോളിയം,ഫയലുകൾ, പേപ്പറുകളുടെ പെട്ടികൾ എന്നിവ അവയിൽ ഉൾപ്പെടുന്നു.
പുറം കണ്ണികൾ
വർഗ്ഗം:ബ്രിട്ടീഷ് ഇന്ത്യ ഗവൺമെന്റ്
താവുഷ് പ്രവിശ്യ
താവുഷ് (Տավուշ, ), അർമേനിയിലെ ഒരു പ്രവിശ്യയാണ്. അർമേനിയയുടെ വടക്കുകിഴക്കൻ ഭാഗത്തായി സ്ഥിതിചെയ്യുന്ന ഈ പ്രവിശ്യയുടെ വടക്കുവശത്ത് ജോർജിയയും കിഴക്കുവശത്ത് അസർബൈജാനുമാണ് അതിർത്തികളായി സ്ഥിതിചെയ്യുന്നത്. തെക്ക് ഗെഖാർകുനിക് പ്രവിശ്യയും തെക്ക് പടിഞ്ഞാറ് നിന്ന് കൊട്ടയ്ക് പ്രവിശ്യയും പടിഞ്ഞാറ് നിന്ന് ലോറി പ്രവിശ്യയുമാണ് ഇതിന്റെ ആഭ്യന്തര അതിർത്തികൾ. പ്രവിശ്യയുടെ തലസ്ഥാനവും ഏറ്റവും വലിയ നഗരവും ഇജേവാൻ ആണ്.
ഭൂമിശാസ്ത്രം
താവുഷ് പ്രവിശ്യയുടെ വിസ്തൃതി 2,704 ചതുരശ്ര കിലോമീറ്റർ (അർമേനിയയുടെ മൊത്തം വിസ്തൃതിയുടെ 9 ശതമാനം) ആണ്. ഇത് അർമേനിയയുടെ വടക്കുകിഴക്കൻ ഭാഗത്തെ ഉൾക്കൊണ്ടിരിക്കുന്നു. വടക്ക് നിന്ന് ജോർജിയയും കിഴക്കുനിന്ന് അസർബൈജാനും ഇതിന്റെ അതിർത്തികളായി വരുന്നു. ആഭ്യന്തരമായി, തെക്ക് ഗെഖാർകുനിക് പ്രവിശ്യയും, തെക്ക് പടിഞ്ഞാറ് നിന്ന് കൊട്ടയ്ക് പ്രവിശ്യയും പടിഞ്ഞാറ് ലോറി പ്രവിശ്യയുമാണ് ഈ പ്രവിശ്യയുടെ മറ്റ് അതിരുകൾ. ആൽപൈൻ പുൽമേടുകളുടെ പച്ചപ്പരവതാനി കൊണ്ട് പൊതിഞ്ഞ പർവതനിരകളും പാറക്കൂട്ടങ്ങളടങ്ങിയ മലഞ്ചെരിവുകളുമുള്ളതാണ് ഈ പ്രദേശം. താവുഷ് പലപ്പോഴും അർമേനിയൻ സ്വിറ്റ്സർലൻഡ് എന്ന് പരാമർശിക്കപ്പെടുന്നു. ഈ പ്രദേശത്തിന്റെ സമുദ്രനിരപ്പിൽ നിന്നുള്ള ശരാശരി ഉയരം 900 മീറ്ററാണ്.
പുരാതന അർമേനിയയുടെ ചരിത്രപരമായ വിഭജനത്തെ അടിസ്ഥാനമാക്കി, ഈ പ്രവിശ്യയുടെ ഇപ്പോഴത്തെ പ്രദേശങ്ങളിൽ അയ്‍രാരത്ത് പ്രവിശ്യയിലെ വരഷ്നുനിക് കന്റോണിന്റെ ഭാഗങ്ങൾ, ഗുഗാർക്ക് പ്രവിശ്യയിലെ ഡ്സോറാപോർ, കോഖ്ബാപോർ കന്റോണുകൾ, യുട്ടിക് പ്രവിശ്യയിലെ അഖ്വെ, തുച്കാടക് (താവുഷ്) കന്റോണുകൾ എന്നിവ ഉൾക്കൊള്ളുന്നു.
പ്രവിശ്യ പൂർണ്ണമായും ലെസ്സർ കോക്കസസിന്റെ പർവതനിരകൾക്കിടയിലായാണ് സ്ഥിതിചെയ്യുന്നു. കിഴക്ക് മിയാപോർ മലനിരകൾ, വടക്ക് സോംഖേട്ടി മലനിരകൾ, കിഴക്ക് ഗുഗാർക്ക് മലനിരകൾ, തെക്ക് കെനാറ്റ്സ് മലനിരകൾ എന്നിവയാൽ വലയം ചെയ്യപ്പെട്ടതാണ് പ്രവിശ്യ. താവുഷ് പ്രവിശ്യയിലെ ഏറ്റവും ഉയരമുള്ള സ്ഥലം ഏകദേശം 2993 മീറ്റർ ഉയരമുള്ള മിയാപോർ കൊടുമുടിയും ഏറ്റവും താഴ്ന്ന സ്ഥലം 380 മീറ്റർ ഉയരത്തിൽ ഡെബെദവാൻ ഗ്രാമത്തിനടുത്തുള്ള ഡെബെഡ് നദീതടത്തിലുമാണ് സ്ഥിതി ചെയ്യുന്നത്.
അർമേനിയയിലെ പ്രധാന ജലസ്രോതസ്സായി ഈ പ്രവിശ്യയെ കണക്കാക്കുന്നു. പ്രധാന സ്രോതസ്സ് അഖ്സ്റ്റേവ് നദിയും അതിന്റെ ഉപനദികളായ ഗെറ്റിക്, വോസ്‌കെപാർ, സർനാജർ എന്നിവയുമാണ്. ചെറു നദികളിൽ അഖും, താവുഷ്, ഖണ്ട്സോറട്ട് എന്നിവ ഉൾപ്പെടുന്നു. പർവ്വതനിരകളിലെ നീരുറവകൾ, ധാതുജല പ്രവാഹങ്ങൾ തുടങ്ങിയവയാൽ സമൃദ്ധമായ താവുഷ് പ്രവിശ്യ പാർസ് തടാകം, ഗോഷ് തടാകം എന്നിവപോലെയുള്ള ചെറിയ തടാകങ്ങളാലും സമ്പന്നമാണ്.
പ്രധാനമായും ദിലിജാൻ, ഇജേവാൻ, ബെർഡ് പട്ടണങ്ങൾക്ക് ചുറ്റുമായുള്ള നിബിഢമായ വനപ്രദേശങ്ങളാൽ താവുഷ് പ്രവിശ്യയുടെ ഭൂരിഭാഗവും മൂടപ്പെട്ടിരിക്കുന്നു. ഡിലിജാൻ ദേശീയോദ്യാനം, അഖ്‌നാബാദ് ടാക്‌സസ് ഗ്രോവ് സാങ്ച്വറി, അർജാത്ഖെൽനി ഹാസൽ സാങ്ച്വറി, ഗാന്ധ്‌സാകർ സാങ്ച്വറി, ഇജേവൻ സാങ്ച്വറി, സിക്കാതാർ സാങ്ച്വറി എന്നിവ ഉൾപ്പെടെ നിരവധി സംരക്ഷിത വനപ്രദേശങ്ങൾ ഈ പ്രവിശ്യയിൽ സ്ഥിതിചെയ്യുന്നു.
ചരിത്രം
1930 മുതൽ 1995 വരെയുള്ള​കാലത്ത്, ആധുനിക താവുഷിനെ അർമേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിനുള്ളിൽ ഇജേവാൻ റയൺ, നോയംബെര്യാൻ റയൺ, ഷംഷാദിൻ റയൺ എന്നിങ്ങനെ 3 റയണുകളായി വിഭജിച്ചു. 1995 ലെ പ്രാദേശിക ഭരണ പരിഷ്കരണത്തോടെ 3 റയണുകളും സംയോജിപ്പിച്ച് താവുഷ് പ്രവിശ്യ രൂപീകരിക്കപ്പെട്ടു.
ജനസംഖ്യാകണക്കുകൾ
അർമേനിയയിലെ ഏറ്റവും കുറഞ്ഞ ജനസംഖ്യയുള്ള രണ്ടാമത്തെ പ്രവിശ്യയാണ് താവുഷ്. 2011 ലെ ഔദ്യോഗിക സെൻസസ് അനുസരിച്ച് താവുഷിൽ 128,609 (62,083 പുരുഷന്മാരും 66,526 സ്ത്രീകളും) ജനസംഖ്യയുണ്ടായിരുന്നു. ഇത് അർമേനിയയിലെ മൊത്തം ജനസംഖ്യയുടെ 4.3% വരുന്നതാണ്. നഗര ജനസംഖ്യ 54,186 (42.1 ശതമാനം), ഗ്രാമീണ ജനസംഖ്യ 74,423 (57.9 ശതമാനം) എന്നിങ്ങനെയാണ്. പ്രവിശ്യയിൽ 5 നഗര സമൂഹങ്ങളും 55 ഗ്രാമീണ സമൂഹങ്ങളുണ്ട്. 21,081 ജനസംഖ്യയുള്ള ഇജേവാൻ പ്രവിശ്യാ കേന്ദ്രമാണ് ഏറ്റവും വലിയ നഗര സമൂഹം. മറ്റ് നഗര കേന്ദ്രങ്ങളിൽ ഡിലിജാൻ, ബെർഡ്, നോയംബെര്യാൻ, അയ്‍റം എന്നിവ ഉൾപ്പെടുന്നു. 4,420 ജനസംഖ്യയുള്ള തോഖ്ബ് ഗ്രാമമാണ് താവുഷ് പ്രവിശ്യയിലെ ഏറ്റവും വലിയ ഗ്രാമീണ മുനിസിപ്പാലിറ്റി.
ബാഹ്യ ലിങ്കുകൾ
വർഗ്ഗം:അർമേനിയയിലെ പ്രവിശ്യകൾ
ജോഹാൻ വീറ്റ്
വലത്ത്‌|ലഘുചിത്രം| ജോഹാൻ വീറ്റ് (1852-1917) ജർമ്മൻ ഗൈനക്കോളജിസ്റ്റായിരുന്നു ജൊഹാൻ വെയ്റ്റ് (17 ജൂൺ 1852, ബെർലിൻ - 2 ജൂൺ 1917 ഷിയർക്ക് സമീപം). അദ്ദേഹം പ്രസവചികിത്സകനും ഗൈനക്കോളജിസ്റ്റുമായ ഗുസ്താവ് വീറ്റിന്റെ (1824-1903) മകനായിരുന്നു.
1893-ൽ അദ്ദേഹം പ്രൊഫസർ എക്സ്ട്രാർഡിനേറിയസ് (അസോസിയേറ്റ് പ്രൊഫസർ) എന്ന പദവി നേടി, അതിനുശേഷം ലൈഡൻ (1896), എർലാംഗൻ (1902), ഹാലെ (1904) എന്നീ സർവകലാശാലകളിൽ പ്രൊഫസറായി സേവനമനുഷ്ഠിച്ചു. ഹാലെയിൽ അദ്ദേഹം 1911-12 കാലയളവിൽ യൂണിവേഴ്സിറ്റി റെക്ടറായി സേവനമനുഷ്ഠിച്ചു.
ഗൈനക്കോളജി മേഖലയിലേക്ക് ഇമ്മ്യൂണോളജിയെക്കുറിച്ചുള്ള അറിവ് എത്തിക്കുന്നതിൽ വീറ്റ് പ്രശസ്തമാണ്. റേഡിയം ഉപയോഗിച്ചുള്ള കാൻസർ ചികിത്സയിൽ അദ്ദേഹം വിജയിച്ചു, കൂടാതെ അദ്ദേഹം ജർമ്മൻ കോളനികളിലും മിഡിൽ ഈസ്റ്റിലെ ഡയകോണൽ ആശുപത്രികളിലും സേവനത്തിനായി നഴ്സുമാരെയും മിഡ്‌വൈഫുകളെയും പരിശീലിപ്പിക്കുന്നതിൽ ഏർപ്പെട്ടിരുന്നു.
ബെർലിനിലെ തന്റെ കാലത്ത്, ഗൈനക്കോളജിക്കൽ ഹിസ്റ്റോപത്തോളജി മാനദണ്ഡങ്ങൾ സ്ഥാപിക്കുന്നതിൽ കാൾ അർനോൾഡ് റൂഗുമായി (1846-1926) വെയ്റ്റ് പ്രവർത്തിച്ചു, പ്രത്യേകിച്ച് ഗർഭാശയ കാർസിനോമകൾ നേരത്തേ കണ്ടെത്തുന്നതിനും വിശകലനം ചെയ്യുന്നതിനുമായി മൈക്രോസ്കോപ്പിക് ഡയഗ്നോസ്റ്റിക്സ് സജ്ജീകരിക്കുന്നത് ഉൾപ്പെടുന്നു.
സ്ത്രീകളുടെ പ്രത്യുത്പാദന അനാട്ടമി, ഗൈനക്കോളജിക്കൽ രോഗങ്ങൾ, എക്ടോപിക് ഗർഭം എന്നിവയെക്കുറിച്ചുള്ള പ്രസിദ്ധീകരണങ്ങൾ അദ്ദേഹത്തിന്റെ രചനകളിൽ ഉൾപ്പെടുന്നു. റോബർട്ട് വോൺ ഓൾഷൗസനോടൊപ്പം (1835-1915), കാൾ ഷ്രോഡറുടെ ലെഹ്ർബുച്ച് ഡെർ ഗെബർഷുൽഫ്റ്റെയുടെ സഹപത്രാധിപരായിരുന്നു.
അവലംബം
വർഗ്ഗം:1917-ൽ മരിച്ചവർ വർഗ്ഗം:1852-ൽ ജനിച്ചവർ
ക്രിക്കറ്റ് ലോകകപ്പ് 2019
അന്താരാഷ്ട്ര ക്രിക്കറ്റ് സമിതി.യുടെ ആഭിമുഖ്യത്തിൽ നടത്തുന്ന ഏകദിന ക്രിക്കറ്റ് ലോകകപ്പ്പന്ത്രണ്ടാമത് പതിപ്പാണ് ലോകകപ്പ് ക്രിക്കറ്റ് 2019. ഈ ടൂർണമെന്റ് 2019 മെയ് 30 മുതൽ ജൂലൈ 14 വരെ ഇംഗ്ലണ്ട്, വേൽസ് എന്നീ രാജ്യങ്ങളിൽ വെച്ച് നടന്നു.
മൽസരങ്ങൾ
2018 ഏപ്രിൽ 26-നാണ് അന്താരാഷ്ട്ര ക്രിക്കറ്റ് സമിതി മൽസര തീയതികൾ പ്രഖ്യാപിച്ചത്.